
Să  jertfim! 

—  O  predică  de  răsboiu.  — 

Iubiţi  creştini! 

împărăţia  ceriurilor  se  aseamănă  cu  o  cetate  pe 
care  avem  să  o  cucerim,  iar  noi,  cari  facem  parte  din 
trupul  bisericii  creştine,  suntem  ostaşii  luptători.  Noi 
trebue  să  ne  luptăm  şi  să  ieşim  la  fine  biruitori.  Şi 
precum  într’o  armată  care  a  biruit  pe  vrăşmaş  şi  a 
cuprins  hotarele  .şi  tot  avutul  său,  cel  mai  răsplătit  şi 
mai  onorat  dintre  toţi  e  cel  ce  s’a  luptat  cu  mai  multă 
vitejie  şi  curaj  în  faţa  primejdiilor,  tot  astfel  va  fi  şi  Ia 
sfârşitul  lumii,  în  împărăţia  lui  Dumnezeu. 

Pentru  ca  să  se  poată  cineva  luptă  însă,  fieştecare 
este  dator  să  ştie,  că  are  nevoie  de  arme.  Răsboiul  în¬ 
fricoşat  de  azi,  ne-a  dovedit-o  aceasta  ca  prisosinţă... 
Cine  a  biruit  oare  pe  duşman  ?  Acela,  ale  cărui  mijloace 
de  luptă  s’au  arătat  superioare;  ale  cărui  pregătiri  au 
fost  mai  bune;  şi  ai  cărui  oşteni  s’au  arătat  mai  învă¬ 
ţaţi  şi  mai  destoinici!  Dar,  pentruca  să  ne  întoarcem 
din  nou  la  aceea  ce  ne  priveşte  mai  deaproape  pe  noi, 
trebue  să  spun  că,  tot  asemenea  şi  pentru  câştigarea 
împărăţiei  de  veci,  avem  lipsă  de  arme  şi  muniţie,  de 

încordări  mari  şi  de  statornicie  în  toate  năcazurile  şi 
piedecile,  cari  ni  s’ar  pune  în  drum.  Din  mulţimea  ne¬ 
numărată  a  mijloacelor  de  luptă,  pentru  cucerirea  cetăţii 
luminoase  a  ceriului,  mă  voiu  mărgini  să  aleg  şi  să  le 
recomand  ca  mai  bune  cu  deosebire  pe  acelea,  pe  cari 
şi  apostolul  Pavel,  le-a  pus  înainte  Efesenilor,  în  chip 
de  pildă.  « Pentru  aceea »,  zice  el  «.luaţi  toate  armele  lai 
Dumnezeu,  ca  să  vă  puteţi  împotrivi  în  ziua  cea  rea,  şi 
toate  îndeplinind  să  staţi .  Staţi  deci  încingându-vă  coapsele 
voastre  cu  adevărul  şi  îmbrăcăndu-vd  cu  platoşa  drep¬ 
tăţii.  Şi  încălţându-vâ  picioarele  în gătirea  evangheliei  păcii. 
Peste  toate  luaţi  pavăza  credinţei,  cu  care  veţi  stinge  toate 
săgeţile  cele  arzătoare  ale  vicleanului;  luaţi  coiful  mân¬ 
tuirii  şi  sabia  duhului,  care  este  cuvântul  lui  Dumnezeu ». 

Pavăza  credinţei  şi  sabia  duhului  sunt  armele  noa¬ 
stre!  Cu  una  ne  apărăm,  cu  ceealaltă  atacăm;  cu  una 
prindem  loviturile,  făcându-le  nestricăcioase,  cu  ceealaltă 
zdrobim  îndârjirea  duşmanului;  sub  scutul  uneia  ne 
mântuim  vieaţa  şi  sub  îndemnul  celeilalte  păşim  înainte 
biruitori!  Din  umbră  spre  lumină,  din  adâncul  fioros  al 
nopţii  spre  zorile  trandafirii  ale  marei  sărbători  de  în¬ 
vingere  şi  glorie.  înzestraţi  cu  armele  acestea,  pe  cari  ni  le 
recomandă  apostolul,  este  cu  neputinţă  să  nu  ne  ajungem 
ţinta  cea  din  urmă,  cătră  care  nizuim.  Nici  n’am  început 
lupta,  şi  bătălia  e  câştigată  chiar.  Pe  câmpul  acesta  de 
cinste  şi  vitejie,  cătră  cetatea  de  aur  a  împărăţiei  cereşti, 
vaete  de  desnădejde  şi  ţipete  de  durere  nu  se  aud,  căci 
armele,  cari  ne  acoper  trupul,  sunt  atât  de  bune  şi  de 
vânjoase,  încât  nu  îngădue  ca  să  fie  cineva  rănit  şi  să 
se  verse  sânge !  E  o  luptă  piept  la  piept,  e  strajnică,  e 
grea  şi  obositoare,  dar  purtată  cu  arme  atât  de  isteţe 
încât  pierderile  nici  nu  se  cunosc,  fiind  mici  şi  neîn¬ 
semnate.  O,  dacă  şi  răsboiul  acesta  de  azi,  în  care  se 


măsură  popoarele  Europei,  unele  cu  altele,  s’ar  putea 
purta  cu  astfel  de  arme,  ce-ar  împiedecă  vărsarea  de  sânge, 
durerea  şi  moartea!  Cu  câtă  însuţită  bucurie  ar  alergă 
rândurile  de  ostaşi,  întru  întimpinarea  duşmanului  şi 
zdrobirea  lui.  Priviţi  însă  câmpurile  mari  de  luptă!  As¬ 
cultaţi  gemetul  celor  căzuţi,  vaetele  răniţilor  de  moarte 
şi  murmurul  după  ajutor  al  celor  părăsiţi  de  lume. 
Uitaţi- vă  la  păraiele  rumene  de  sânge,  cari  udă  pământul 
şi  la  pustiirea  grozavă,  care  rămâne  în  urma  lor.  De 
aceea  feţele  luptătorilor  sunt  aşa  de  serioase,  privirea 
lor  întunecată  şi  gândurile  grele  ca  şi  plumbul  care 
cade  peste  şanţuri  în  chip  de  ploaie.  Fiecare  soldat 
este  o  icoană  vie  în  mijlocul  nostru,  care  oglindeşte 
limpede  în  ochi,  pe  faţă,  în  priviri,  aceea  ce  el  a  simţit 
în  clipele  înfricoşate  de  măsurări  de  putere.  Ca  şi  în 
răsboiul  pentru  împărăţia  de  veci,  arma  cea  mai  tare 
sub  ocrotirea  căreia  se  împrospătează  însă  puterile  se¬ 
cate  ale  oştenilor,  este  pavăza  credinţei!  Credinţa  în 
biruinţă  îi  mişcă  pe  toţi,  val  după  val,  ca  pe  un  râu  de 
munte  umflat  de  ploi,  care  duce  cu  sine  toate  stăvilarele 
şi  zăgazurile  de  împotrivire. 

Iubiţi  creştini! 

✓ 

Dacă  vorba  a  «jertfi»,  sau  «a  te  jertfi»  pentru  ceva, 
avea  până  azi  preţul  ce  i-se  cade  unui  ideal  sau  unui 
vis  frumos,  faptele  mari  cari  mişcă  acum  lumea  întreagă, 
coboară  ideia  aceasta  din  înălţimea  visului,  în  împărăţia 
realităţii.  Noi  vedem  cum  s’au  adus  şi  se  aduc  jertfe  uriaşe 
pretutindenea.  Arma  aceasta,  ca  una  din  cele  mai  du¬ 
cătoare  spre  biruinţă,  o  zărim  lucind  şi  înălţându-se 
schinteietoare  în  tot  locul.  Jertfe  de  sânge  şi  jertfe  de 
bani.  Miliardele  pe  cari  le  subscriu  popoarele  pentru 
de  a-şi  mântui  ţara  de  primejdie,  o  dovedesc  aceasta 

prea  limpede.  Nenumărate  societăţi  şi  institute  de  bine¬ 
facere  s’au  înfiinţat,  pentru  ca  să  se  întindă  astfel  mână 
de  ajutor  nu  numai  statului  spre  împlinirea  trebuinţelor 
celor  mai  de  lipsă,  ci  din  propriul  îndemn,  ca  să  se  dea 
şi  ajutor  acelora,  cari  îşi  primejduesc  vieaţa,  fie  în 
lăuntrul  ţării,  sau  fie  în  afară  pe  câmpurile  de  luptă. 
Gândiţi-vă  un  moment  la  nenumăraţii  orfani,  cari  rămân 
pe  urmele  răsboiului,  şi  la  acei  nenorociţi  cari  se  vor 
întoarce  biruitori,  dar  în  neputinţă  de  a-şi  mai  agonisi 
cele  de  lipsă  pentru  traiu.  Singur  numai  gândul  acesta 
este  în  stare  să  ne  cutremure  din  creştet  şi  până  în 
tălpi,  şi  să  ne  mişte  până  la  lacrimi.  Parecă  ţi-e  ruşine 
de  fie-care  ban,  pe  care-1  păstrezi  în  buzunar,  ca  prisos, 
peste  trebuinţele  traiului,  şi  nu  l-ai  jertfit  încă,  pentru 
alinarea  groaznicelor  dureri  ale  omenimei  nenorocite. 
Şi  aici  să  cerem  în  ajutor  înţelepciunea  Scripturii.  Nici 
când  nu  se  potrivesc  mai  bine  ca  acum,  cuvintele  de 
mustrare  şi  îndemn  despre  bogaţii  sgârciţi,  ale  aposto¬ 
lului  Pa  vel,  adresate  ucenicului  său  Timotei:  «Zr  celor 
bogaţi  în  lumea  de  acum  să  nu  se  înalţe  cu  gândul, 
nici  să  nădăjduiască  spre  bogăţia  cea  trecătoare ».  (1. 
Timotei  c.  6  v.  13).  Marele  apostol,  iubiţi  creştini, 
are  toată  dreptatea!  Ce  e  mai  nestatornic  oare  şi  mai 
trecător  decât  bogăţia  privită  ca  singurul  scop  al  vieţii? 
Ce  e  mai  ademenitor  în  toate  chipurile,  decât  belşugul 
şi  îmbuibarea?  Ce  e  mai  atrăgătoare,  dar  mai  plină  de 
înşelăciune  totodată,  decât  sclipirea  aurului  şi  a  argin¬ 
tului?  Da,  e  plină  de  înşelăciune,  deoarece  fericirea 
scurtă  de  pe  pământ,  pe  care  o  simte  bogatul,  nu  se 
află  în  nici  o  legătură  cu  bucuria  sau  cu  osânda  cea 
vecinică ...  Să  cercetăm  cât  timp  poate  să  se  veselească 
un  bogat  de  comorile  sale  ?  Să  zicem  de  pildă,  că  cinci¬ 
zeci  de  ani,  sau  şaptezeci,  sau  o  sută,  deşi  sf.  Scriptură 

prin  glasul  profetului,  vârsta  omului  o  ridică  numai  la 
şaptezeci.  (Psalm  89  v.  10).  Dar  să  ne  închipuim  că  un 
milionar  oarecare,  zice  sf.  loan  Gură-de-Aur,  ar  trăi  chiar 
o  mie  de  ani...  Ce  sunt  aceşti  ani  însă,  în  asemănare 
cu  vieaţa  cea  vecinică  a  drepţilor  din  ceealaltă  lume? 
Pentru  mai  bună  înţelegere,  vă  rog  să-mi  răspundeţi  la 
următoarea  întrebare:  dacă  cineva  într’o  sută  de  ani  a 
fost  tot  nenorocit,  şi  a  trăit  cu  îmbelşugare  abia  o  sin¬ 
gură  dată  şi  deastădată  în  vis,  iar  întreaga  sută  de  ani 
a  suferit  chinuri  şi  muncă,  aţi  putea  oare  să  asemănaţi 
acea  singură  noapte  de  vis  cu  cei  o  sută  de  ani  ne¬ 
norociţi?  — -  De  sigur  că  nu,  îmi  veţi  răspunde.  Aceea 
ce  este  un  vis,  sau  strop,  sau  o  mică  picătură  de  apă 
faţă  de  toate  râurile  şi  fluviile  şi  mările  din  lume,  iată 
aceea  sunt  şi  cei  o  mie  de  ani,  faţă  de  mărirea  şi  feri¬ 
cirea  cea  netrecătoare!  Şi  întocmai  pe  cât  de  mică  este 
bucuria  visată,  cătră  cea  adevărată,  asemenea  deosebire 
este  şi  între  fericirea  de  acum  şi  cea  viitoare! 

Cât  de  înşelătoare  este  adeseori  avuţia,  ne-a  ară¬ 
tat-o  Mântuitorul  prin  pilda  bogatului  şi  a  săracului 
Lazar.  Ne  aducem  aminte  cu  toţii,  cum  dupăce  au  murit 
amândoi,  avutul  învestmântat  în  haine  de  mătase,  se 
rugă  tocmai  de  acela  pe  care  îl  nesocoteâ,  de  care  îşi 
bătuse  joc  mai  înainte  şi  pe  care  îl  lăsase  în  grija  câ¬ 
nilor.  Şi  vai,  cum  s’au  schimbat  la  urmă  toate,  arătân- 
du-se  cu  adevărat,  că  cine  eră  bogat  şi  cine  sărac,  că 
Lazar  este  mai  bogat,  şi  bogatul  cel  mai  sărac  dintre 
toţi  săracii!..  Uitaţi-vă  şi  la  tinărul  bogat  din  evan¬ 
ghelie.  Ce-i  folosiâ  lui  averea,  când  lăpădarea  de  ea  îi 
vârî  la  inimă  o  durere  atât  de  crudă,  încât  a  fost  în 
stare  să  fugă  chiar  de  Hristos...  Să  fugi  de  Hristos? 
Îşi  poate  închipui  mintea  omenească  aşa  ceva?  Şi  iată 
Cât  a  fost  averea  de  înşelătoare  şi  plină  de  amăgiri,  încât 

întunecându-i  bietului  om  mintea,  îl  făcu  să  se  depăr¬ 
teze  din  preajma  aceluia,  care  cu  dreapta  sa  cuprinde 
pământul,  a  cărui  podoabă  e  ceriul  şi  îl  slăvesc  stelele 
în  nemărginire.,. 

Bogăţia,  cum  am  spus  mai  înainte,  nu  socotiţi  eă-I 
face  pe  om  fericit,  nici  sărăcia  nefericit!  Să  ne  uităm 
numai  la  cel  bogat !  Căci  precum  se  înfăţişează  unii  pe 
scena  teatrului  în  roluri  de  împăraţi,  alţii  în  roluri  de 
regi,  iar  alţii  în  roluri  de  cuvântători  renumiţi  şi  de  în¬ 
văţaţi,  fără  ca  ei  înşişi  să  fie  ceva  din  aceasta,  astfel 
şi  în  vieaţa  de  acum,  atât  bogăţia  cât  şi  sărăcia  sunt 
doar  numai  nişte  închipuiri,  adecă  nişte  măşti  spoite. 
Când  vedem  noi  pe  un  actor  sau  pe  un  comedianţ  în 
înfăţişarea  unui  împărat,  nu-1  preţuim  pentru  lucrul 
acesta  norocit,  nici  nu  credem  că  el  în  adevăr  e  împărat 
şi  nu  dorim  de  loc  să  fim  asemenea  lui,  căci  noi  ştim 
că  şi  el  este  un  om  ca  şi  ceialalţi,  obicinuit.  Pentru  chipul 
său  şi  pentru  vestminte  şi  pentru  coroană,  noi  nu  suntem 
atât  de  nepricepuţi  ca  să  i  socotim  norocit  şi  nu  încheiem  de 
pe  aceea  la  starea  lui,  ci  îl  preţuim  numai  după  starea  lui  cea 
adevărată.  Deci  când  noi  vedem  în  vieaţă  pe  mulţi  în  înfăţi¬ 
şarea  de  bogaţi,  să  nu  credem  repede,  că  ei  înj  adevăr  sunt 
bogaţi,  ci  numai  că-şi  joacă  rolul  astfel,  pe  placul  oa¬ 
menilor.  Căci  precum  celce  joacă  la  teatru  rolul  unui 
împărat,  sau  a!  unui  rege,  de  multeori  este  un  biet  om 
de  rând,  tot  astfel  şi  celce  se  înfăţişează  pe  teatrul  lumii 
ca  un  bogat,  adeseori  el  este  cel  mai  sărac  dintre  toţi. 
Deoarece  noi  dacă  ne-am  apropia  de  el  şi  l-am  cercetă 
sub  masca  ce  o  poartă  pe  faţă  şi  sub  haine,  am  află 
poate  o  conştiinţă  rea  şi  o  mare  sărăcie  de  fapte  bune ! 
Noi  ştim,  că  atunci  când  se  sfârşeşte  teatrul  şi  pleacă 
lumea,  fiecare  la  casa  lui,  toţi  actorii  şi  comedianţii 
lapădă  măştile  şi  vestmintele  cele  mincinoase,  şi  se  arată 

iarăşi  chipul  cel  adevărat  al  fiecăruia ;  tot  astfel  şi  când 
vine  moartea,  perdeaua  a  căzut,  luminile  s’au  stins,  teatrul 
s’a  sfârşit  şi  toţi,  toţi  fără  deosebire,  toţi  au  lăpădat 
masca  bogăţiei  şi  a  sărăciei!  (I.  Chrisostomul:  Orat  de 
Lazaro.  Opp.  ed.  Montf.  T.  I.  p.  723  sqq). 

Cu  averea,  ca  să  mă  folosesc  de-o  asemănare,  este 
întocmai  ca  şi  cu  vinul.  Cine  îţi  pune  ţie  piedecă  şi  te 
opreşte  pe  tine,  ca  să  nu  beai  vin  şi  să  te  veseleşti? 
Cine  te  împiedecă,  ca  să-ţi  aduni  avere?  Vinul  ţn  sine  nu 
este  nimica  rău,  ci  numai  beţia;  asemenea  şi  bogăţia 
nu  este  rea,  ci  numai  sgârcenia  şi  lăcomia  după  avere ! 
Prin  urmare  din  cele  spuse,  vedem  că  datorinţa  celor 
bogaţi  este,  ca  să  ajute,  şi  să  mântuiască  din  suferinţă 
pe  cel  sărac.  « Celce  dă  unuia  dintre  aceştia  mai  mici, 
mie  îmi  dă-»,  a  spus  Mântuitorul,  iar  sf.  apostol  Pavel 
zice :  « Prisosinţa  voastră  să  îndeplinească  lipsa  acelora », 
(H.  Corinteni  VII.  14).  —  Deci  ce  trebue  să  facem? 

întâmplările  zilelor  de  azi  ne  luminează  pe  deplin! 
Să  adunăm  oare  comori  trecătoare,  cari  sunt  în  stare  să 
ne  facă  veseli  şi  fericiţi  câteva  clipe,  pentru  ca  să  perdem 
apoi  pentru  totdeauna  bucuria  netrecătoare  a  vieţii  de  veci, 
sau  să  ne  adunăm  mai  cu  seamă  astfel  de  comori,  pe  cari 
nu  le  roade  nici  rugina,  nu  le  mănâncă  nici  molia  şi 
nu  le  fură  nici  tâlharii?  Să  fim  oare  sgârciţi  în  clipele 
acestea  mari,  prin  cari  trecem,  ca  să  ni  se  dea  la  urmă 
tot  cu  sgârcenie,  sau  să  ajutăm  pe  cei  nenorociţi,  ca  să 
fim  şi  noi  ajutaţi?  Iubiţi  creştini,  iată  acum  puteţi  alege! 
Sunteţi  în  faţa  vieţii  şi  a  morţii.  Voiţi  vieaţa,  sau  voiţi 
moartea?  Preferiţi  mai  bine  fericirea  netrecătoare,  sau 
preferiţi  numai  câteva  clipe  de  bucurii  vremelnice  şi 
înşelătoare? 

Am  luat  şi  acum,  dinadins,  în  ajutor  înţelepciunea 
Scripturei,  ca  să  arăt,  că  nu  bogăţia,  adecă  stăpânirea 

de  averi  mari,  îl  poate  face  pe  om  fericit,  şi  poate  să-i 
dee  liniştea  şi  deplina  mulţumire  sufletească.  Acel  care 
crede  că  banul  este  egal  cu  mulţumirea  şi  fericirea  se 
află  într’o  mare  rătăcire.  Cu  cât  este  cineva  mai  bogat, 
cu  atâta  lumea  pretinde  mai  mult  dela  el,  şi  mii  de 
ochi  înlăcrămaţi  şi  de  mâni  chinuite,  se  îndreaptă  rugă¬ 
toare,  cătră  duhul  de  jertfă  al  inimei  lui... 

Zguduitorul  răsboiu,  ce  şi-a  lărgit  fioroasa  lui  aripă 
peste  cele  mai  luminate  ţări  ale  lumii,  zi  de  zi,  şi  noapte 
de  noapte,  cheamă  mereu  la  încăerări  sângeroase,  cete 
nesfârşite  de  vieţi  omeneşti,  şi  cu  cât  mulţimile  ostaşilor 
înaintează  cătră  liniile  de  bătae,  goluri  de  moarte  fac 
în  rândurile  lor  năpraznicile  arme,  ca’n  urmă  să  rămână 
trupurile  schiloade,  obosite  şi  reci  ale  acelora,  cari  cu 
flori  la  pălărie  şi  cu  cântece  de  vitejie  pe  buze,  au  plecat 
pătrunşi  de  o  datorie  sfântă.  In  zilele  trecute  am  cetit 
într’una  din  cărţile  de  poezii  tipărite  în  timpul  din  urmă 
următoarele  versuri,  cari  nrau  mişcat  adânc,  deoarece 
mi-au  zugrăvit  înaintea  ochilor  mei  sufleteşti,  icoana 
aceasta  înduieşătoare: 

« Plecară  —  odată  —  armatele  superbe 
In  cari  simţeam  că  viitorul  fierbe... 

Plecară  armate  în  drumurile  lor 
Şi  cum  le-au  dus,  le- aduc  cu- acela ş  zor 
Nepăsătoare  trenuri. 


Sosesc  acasă  în  convoi  uri  lungi, 

Grozave  armii,  de  orbi,  de  şchiopi,  de  ciungi, 

Şi  ’ri  gări  cu  nepăsare  îi  descarcă»... 

De  pe  câmpiile  ude  de  sânge,  se  întorc  oştenii  spre 
vetrele  străbune,  tinerii  luptători,  ale  căror  jertfe  au  fost 
mari,  deoarece  şi  au  jertfit  propria  lor  vieaţă.  Şi  cu  cât 
se  reîntorc  mai  mulţi,  cu  atât  grija  tuturora  se  îndreaptă 
spre  ei,  căutând  să  Ie  aline  suferinţele  trupeşti  şi  du- 

rerea  desnădejdii.  Stau  şi  mă  uit  cum  vin  mereu.  Obo¬ 
siţi,  palizi  şi  trişti. 

Despre  aceste  umbre,  aproape  străvezii,  uşor  s’ar 
putea  repetă  vestitele  cuvinte  ale  unui  mare  poet  al 
lumii:  x< Iată  nişte  oameni,  cari  au  fost  în  iad»...  Noi, 
cei  rămaşi  acasă  nu  putem  însă  rămânea  nemişcaţi  la 
priveliştea  aceasta.  Ne  trebuie  o  nădejde,  un  ajutor  de 
undeva,  căci  altfel  inimile  noastre  ameninţă  să  ni  se 
frângă  de  durere.  . 

Soartea  bieţilor  răniţi  merită  toată  luarea  aminte. 
Pentru  de-a  înţelege  lipsa  aceasta  e  de  ajuns  să  vedem 
abia  cum  trec  aceşti  tineri  atât  de  frumoşi  odinioară, 
sprijiniţi  acum  în  cârji, .  lovind  pietrile  de  pe  uliţi  cu 
câte  un  neînsufleţit  picior  de  lemn,  sau  fluturându-şi 
mâneca  surtucului  încoace  şi  ’ncolo,  din  care  lipseşte 
neînfrântul  braţ  de  oştean. 

Dacă  sunt  unii  oameni,  cari  cred  că  aceşti  neno¬ 
rociţi  ar  fi  mai  bine  să  fie  scoşi  din  ochii  lumii,  să  fie 
aruncaţi  undeva  departe  ca  să  nu  se  mai  vază  de  ni¬ 
meni,  acelora  le  pot  răspunde  cu  toată  seriozitatea,  că 
ei  na  cunosc  sufletul  poporului  nostru! 

Rănitul  este  icoana  vie  a  patriei  întregi,  ridicată  în 
cea  mai  din  urmă  străduinţă  dureroasă  a  ei;  el  este  omul, 
care  a  luptat,  a  suferit  şi  a  răscumpărat  cu  sângele,  cu 
carnea  şi  cu  oasele  lui,  dreptul  fiecăruia  de-a  se  mândri 
cu  numele  de  cetăţean  al  patriei.  Noi  lăudăm  bucuros 
vrednicia  tuturor  soldaţilor  noştri,  cari  se  împotrivesc 
duşmanului ;  ne  închinăm  în  faţa  acelora,  cari  au  adormit 
pentru  totdeauna,  dar  vitejia  acestora,  a  morţilor,  nu  a 
putut  izbi  şi  ochii,  ci  vorbeşte  numai  inimilor  noastre. 
Cel  întors  de  pe  câmpul  de  luptă  este  eroul  a  cărui 
rană  se  vede  însă,  şi  trecând  numai,  sau  târându-şi  pi- 

cioarele  frânte  pe  uliţi,  iese  la  iveală  întreaga  frumseţe 
a  jertfei  pentru  patrie,  pe  care  a  adus-o! 

Cei  cari  au  căzut  pentru  patria  lor,  n’ar  trebui  ţinuţi 
de  morţi,  zice  undeva  poetul  Maeterlinck.  Un  alt  nume  de 
cinste  ar  trebui  să  le  dăm,  fiindcă  tiu  poartă  nici  o  legătură 
cucei  ce-şi  sfârşesc  vieaţa  în  tihnă,  cele  mai  de  multeori  o 
vieaţă  goală,  neroditoare.  Moartea  e  întotdeauna  grozavă, 
la  care  singura  abatere  o  dă  moartea  de  pe  câmpul  de  ră- 
sboiu.  întotdeauna  este  urmată  de  disperare  şi  nemişcare,  în 
braţele  gloriei  însă  moartea-i  mai  minunată  decât  na¬ 
şterea,  căci  în  urma  ei  se  naşte  o  altă  vieaţă  durabilă.  Nici 
o  altă  vieaţă  nu  poate  da  naştere  unei  trăinicii,  decât 
aceea  care  într’o  clipă  este  aruncată  de-o  vieaţă  tânără 
cu  dreptul  zilelor  şi  a  anilor  unei  vieţi.  Nu  este  altă 
jertfă  asemuitoare  aceleia  adusă  de  ei. 

Dela  noi  atârnă  să  reîncepem  firul  vieţii  lor  rupt 
aşa  de  grabă.  Orice  credinţă  avem,  oricare  e  Dumnezeul 
la  care  ne  închinăm,  e  sigur,  că  vieaţa  e  unită  cu  moartea 
şi  morţii  şi  vieţuitorii  nu  înfăţişează  decât  diferitele  clipe 
ale  veciniciei.  Morţii  noştri  nu  sunt  îngropaţi  sub  glie  ci  în 
inimile  noastre;  ei  trăesc  în  noi,  în  felul  cum  noi  simţim 
cu  ei.  Ne  sunt  mai  apropiaţi  decât  dacă  i-am  ţinea  îm¬ 
brăţişaţi  ;  sunt  împreună  cu  noi  în  orişicare  clipă.  Să 
ne  îngrijim  ca  urmaşii  lor,  să  nu  vadă  decât  fapte  şi 
să  n’audă  decât  cuvinte  vrednice  de  amintirea  lor. 

Mulţimea  simte  bine  lucrul  acesta  şi  pentru  aceea 
îşi  descopere  cu  evlavie  capul  în  faţa  răniţilor ;  ea  salută 
cu  inima  caldă  mărimea  slăbirii  lor;  văzându-i,  ea  gă¬ 
seşte  împlinită  până  la  moarte  cea  mai  strălucită  învă¬ 
ţătură  de  cunoaştere  a  datorinţei.  Soartea  este  cu  mult 
mai  crudă  pentru  cei  întorşi  bolnavi  însă,  decât  pentru 
cei  cari  mor  în  cinstea  unei  cuceriri  şi  biruinţe;  ea  îi 
lasă  în  vieaţă,  dar  Ie  răpeşte  pentru  totdeauna  cele  mai 

mari  bucurii ;  ea  îi  aduce  în  mare  parte  la  sapă  de  lemn 
şi  în  neputinţă  de-a  reîncepe  meseria  veche;  de  a  mânui 
săcurea  pe  care  au  părăsit-o;  de-a  prinde  coarnele  plu¬ 
gului  pe  care  l-au  lăsat  răsturnat  pe  răzor;  de-a  purta 
gresia  pe  buzele  coasei  zvârlită  ia  întâmplare  pe  o  brazdă, 
pentru  a  pune  mâna  pe  armă! 

Statul,  ce-i  drept,  a  luat  măsurile,  care  se  cer  pentru 
a  micşoră  pe  cât  este  cu  putinţă  cruzimea  răsboiului ; 
el  a  publicat  o  listă  a  ajutoarelor  ce  le  dă  ostaşilor 
nenorociţi,  sau  familiilor  acestora.  Atât  însă  nu  e  de 
ajuns.  Trebuie  ca  şi  noi,  fieştecare  pentru  sine,  să  ne 
ţinem  de-o  datorinţă  sfântă,  să  contribuim  cu  ceva  pentru 
de  a  mântui  pe  glorioşii  noştri  răniţi.  Fiecare  dintre  noi 
a  încheiat  o  datorie  cu  răniţii,  cu  văduvele  şi  orfanii 
soldaţilor  noştri,  cari  au  luptat  pentru  noi,  pentru  vieaţa 
şi  fericirea  noastră.  Nu  trebuie  să  îngăduim  cu  nepăsare 
ca  după  răsboiu  să  vedem  prin  oraşe  şi  sate  târându-se 
pe  marginile  drumurilor  schilozi,  cerând  cu  lacrămi  în 
ochi  mila  acelora,  pe  care  i-au  apărat  cu  toată  râvna 
inimii  lor.  Înjosirea  noastră  ar  fi  mai  mare  decât  a  lor. 
Ei  nu  trebuie  să  ajungă  cerşitorii,  a  căror  glorie  s’o 
murdărească  praful  uliţelor  şi  nerecunoştinţa  noastră... 
Trebuie  să-i  ferim  de  această  soartă  neîndurată ! 

In  zilele  trecute  s’a  publicat  în  gazetele  dela  noi  o 
înduieşătoare  scrisoare  a  unui  soldat  de  pe  câmpul  de 
luptă,  care  dovedeşte  din  nou  cu  tărie,  duhul  de  jertfă 
de  care  e  pătruns  poporul  nostru.  Pentruca  să  puteţi 
vedea  ce  gânduri  nobile  străbat  inimile  acelora  care-şi 
varsă  sângele  din  dragoste  pentru  neam  şi  patrie,  voiu 
reproduce  scrisoarea  aceasta  adresată  unui  fruntaş  de-al 
nostru,  d-Jui  Dr.  I.  Mihu,  din  Orăştie,  ca  o  pildă  nobilă 
şi  generoasă.  Iat-0 : 

Rusia,  13  Odomvrie  1915. 

Preaonoratului  domn  Or.  toan  Mihu,  in  Vinerea. 

Prin  prezenta  îmi  iau  îndrăsneala  a  mă  adresă  cătră 
D-  Voastră  cu  următoarea  rugare  şi  totodată  cerându-vă  şi  pre¬ 
ţiosul  sfat. 

Tristele  împrejurări  în  cari  ne  aflăm  astăzi ,  multele  neno¬ 
rociri  şi  dureri  ce  au  dat  peste  neamul  nostru  până  în  ziua  de 
astăzi ,  sunt  de  nedescris.  Mai  ales  acest  crâncen  răsboiu  care  a 
secerat  fără  milă  mii  de  suflete  dintre  fraţii  noştri.  In  urma  lor 
curg  râuri  de  lacrimi  din  ochii  desnădâjduiţi  a  acelor  nefericite 
fiinţe ,  cari  au  rămas  în  urma  lor  fără  sprijin  şi  mângâiere.  Toate 
aceste  nefericiri  ne  îndurerează  inima,  şi  fiecare  se  gândeşte  cum 
ar  puteâ  să  le  ajute  acestor  nefericiţi.  Aceste  scene  mi  au  inspirat 
în  mine  ideia,  pe  care  o  cred  nobilă,  întovArăşindu-mă  cu  iubiţii 
mei  fraţi  cari  ne  aflăm  pe  câmpul  de  glorie,  ca  să  adunăm  o 
sumă  de  bani,  înfiinţând  un  fond  pentru  acei  nefericiţi  orfani, 
văduve  şi  pentru  acei  cari  se  află  în  spital  şi  nu  sunt  apţi  de 
muncă,  şi  dacă  bunele  inimi  ale  fraţilor,  cari  sunt  încă  acasă , 
ne  vor  sprijini  şi  ei  spre  a  ridică  acest  fond  la  o  sumă  mai  mare ; 
ca  apoi  aceşti  nefericiţi  dela  regimentul  64  să  poată  fi  ajutoraţi 
cu  un  mic  ajutor  din  acest  fond. 

Vă  rog  deci  în  numele  tuturor  fraţilor  de  aici  ca  să  luaţi 
această  sarcină  sub  protecţia  D-  Voastre  conducându-o  la  un  bun 
rezultat.  Suma  trimisă  de  cor.  1220,  nu  e  prea  mare,  dar  suntem 
convinşi,  că  bunele  inimi  ale  fraţilor  noştri  de  acasă  o  vor  urcă 
la  o  sumă  mai  mare ,  în  vederea  scopului  nobil  avut  în  vedere. 

îmi  ţin  de  datorinţă  a  aminti  cu  câtă  dragoste  şi  voinţă 
şi-au  făcut  datoria  toţi  fraţii  noştri  de  aici,  fără  deosebire  de 
naţionalitate.  Ne-a  făcut  o  mare  bucurie  văzând,  că  superiorii 
noştri  atât  de  bucuros  au  dăruit  sume  frumoase  pentru  scopul 
acesta.  Le  dau  cea  mai  călduroasă  mulţămire  domnilor  superiori 
pentru  binefacerea  lor.  Pentru  aceasta  nici  noi  nu  vom  deosebi 
pe  unii  de  alţii:  vor  fi  ajutoraţi  şi  Nemţi,  Unguri  etc. 

Vă  rog  deci,  dupăce  veţi  pune  banii  la  locul  lor,  să  fie 
ckitaţi  în  ziarele  româneşti  de  acasă,  ca  toţi  cari  au  dăruit  ceva 
să  vază,  cetind  ziarele,  că  banii  s'au  dus  la  buna  împlinire. 

Vă  rog  deci  binevoiţi  a-mi  răspunde  că  se  poate  îndeplini 
ideia  noastră  şi  bună  e?  Cu  profundă  stimă :  Vasile  Jucan,  serg.- 
major  de  ştab,  comp.  Ij64,  poşta  de  câmp  nr.  43. 

Banii  aceştia  au  fost  depuşi  la  institutul  financiar 
«Ardeleana»  din  Orăştie,  pentruca  să  crească  până  la 
o  sumă  oarecare  mai  de  seamă,  şi-apoi  să  fie  împărţită 
între  văduvele,  orfanii  şi  nenorociţii  celor  rămaşi  pe 
urma  răsboiului.  Fapta  aceasta  n’are  lipsă  de  laudă. 
Măreţia  ei  o  poate  înţelege  fiecine  uşor  şi  fără  multă 
vorbă. 

Ce  trebuie  să  facem  prin  urmare?  Vom  sta  oare 
cu  manile  în  sân? 

Zi  de  zi  porţile  gărilor  se  deschid  pentru  de-a  lăsă 
să  pătrundă  în  oraşele  noastre  şiruri  nesfârşite  de  răniţi, 
de  vulturi  glorioşi,  a  căror  aripi  sunt  însă  tăiate. 

Să  ne  fie  milă! 

Biserica  este  chemată  în  locul  întâi  şi  aici,  să  facă 
începutul.  Iată  deci  un  prilej  strălucit  şi  deastădată, 
pentru  de-a  ne  dovedi,  că  învăţătura  lui  Hristos  nu  este 
numai  o -podoabă  a  cărţilor  ei,  ci  şi  a  inimii;  nu  numai 
a  vorbelor,  ci  şi  a  faptei.  Ea  trebuie  să  fie  casa  de 
adăpostire  a  celor  răniţi  şi  a  nenorociţilor.  Să  ne  aducem 
aminte  de  cuvintele  Iui  Isus: 

«.Fericiţi  sunt  cei  milostivi,  că  aceia  se  vor  milui». 
Amin.  Dr.  loan  Broşu. 


Alegerea  şi  numirea  episcopului  unit 
loan  Patachi. 

Dupăce  închise  ochii  episcopul  Atanasie,  în  biserica  unită 
se  încinse  o  pătimaşă  luptă  electorală,  care  se  termină  cu  în¬ 
frângerea  complectă  a  protopopilor  români  şi  a  punctului  de 
vedere  legal  reprezentat  de  ei.  Învingătoare  râmase  şi  de  astă- 
dată  birocraţia  fără  de  scrupule,  care  dovedi  încă  odată,  că 
respectează  numai  drepturile  câştigate  prin  luptă,  iar  nu  şi  cele 
dăruite,  din  milă,  unui  popor. 

Despre  cel  dintâiu  sinod  al  protopopilor  uniţi,  cari  s’au 
întrunit,  spre  a  alege  un  urmaş  lui  Atanasie,  nu  avem,  decât 
ştirile  puţine,  ce  ş’au  strecurat  la  Nilles.  O  nouă  cercetare  prin 
arhivele  primatelui  din  Strigoniu  şi  a  episcopiei  catolice  din 
Alba-Iulia,  pe  care  mie  mi-a  fost  cu  neputinţă  să  o  încerc,  ar 
scoate,  fără  îndoială,  şi  alte  lucruri  interesante  cu  privire  la  luptele, 
ce  se  vor  trată  aici.  Pentruca  să  pot  urmări  însă  cu  destulă 
exactitate  evenimentele,  ce  s’au  succedat,  am  cules  şi  informaţiile 
noui,  pe  care  le  dă  consilierul  Rosenfeld,  în  bogata  sa  colecţie.1 

Persoana,  la'  care  se  gândii  ă,  mai  întâiu  protopopii  uniţi, 
eră  teologul  iezuit  Francisc  Szunyogh  de  Budetgin,  pe  care  îl 
rugară  să  primească  a  fi  ales  de  episcop  al  Românilor  uniţi. 
Bine  înţeles,  că  dânsul  nu  primi  ofertul  acesta,  provocându-se 
ia  constituţiile  ordului  său,  care-l  opreau  de-a  luă  vreo  funcţiune 
în  afară  de  societatea  iezuitică.  Aiurea  spune  el  însuşi,  că  e  sătul 
de  «deliciul»  de-a  lucră  printre  Români2 

Sinodul  protopopilor  uniţi  se  întruni  la  9  Noemvrie  1713 
şi  după  îndelungate  consfătuiri,  hotărî  a  propune  spre  confir¬ 
mare  pe  Wenceslaw  Frantz,  secretarul  fostului  episcop  Atanasie. 
Hotărîrea  se  luă,  deşi  «după  îndelungate  consfătuiri»,  cu  unani¬ 
mitate  de  voturi,  de  unde  se  poate  presupune,  că  însuşi  teologul 
Szunyogh  va  fi  insistat  cu  toată  puterea  pentru  alegerea  lui 
Frantz.  Avem,  cu  data  de  9  Noemvrie  1713,  epistola  sinodului 
adresată  primatelui  ungar,  iar  cu  data  de  10  Noemvrie,  epistola 
teologului  Szunyogh  cătră  aceeaş  înaltă  persoană  cu  privire  la 
această  alegere.  Jn  amândouă  Frantz  e  lăudat  cu  multă  căldură: 
îi  cunosc  toţi  vieaţa  şi  moralul  laudabi!,  serveşte  doar  de  14 
ani  între  Români,  ale  căror  limbă  a  învăţat-o  bine,  atât  în  graiu, 
cât  şi  în  scris;  cu  neamul  din  Silesia,  dânsul  a  învăţat  a  cu¬ 
noaşte  bine  şi  obiceiurile  româneşti.  De  aceea  se  roagă  proto¬ 
popii  de  primate,  să  intervină  pe  lângă  Curtea  din  Viena,  ca 
să  fie  cât  mai  curând  numit,  spre  a  i  se  da  confirmarea  şi  din 
partea  scaunului  papal.  Dacă  ar  întârzia,  s’ar  putea  face  uşor 
o  neînţelegere  în  sânul  clerului,  deoarece  mulţi  «schismatici» 
din  Ţara  Românească,  cari  vânează  această  episcopie,  încearcă 

1  V.  Colecţia  lui  Rosenfeld  în  biblioteca  Bruckental  din  Sibiiu. 

!  N.  Nilles.  Symbolae  ad  iliustrandam  historiam  acclesiae  orientaiis 
Oeniponte  1885.  p.  393  şi  p.  396 

sa  câştige  pe  unii  dintre  protopopi,  cu  gândul  ca  să  reînvieze 
«schisma  veche». 

Cardinalul-primat  răspunde  la  15  Decemvrie,  clerului  ro¬ 
mânesc,  luând  Ia  cunoştinţă  tot,  ce  i  s’a  raportat  despre  alegere 
şi  făgăduind,  că  va  interveni  pentru  confirmarea  lui  Wenceslaw 
Frantz.  li  îndeamnă  şi  dânsul,  să  fie  cu  luare  aminte,  spre  a 
nu  cădea  pradă  «lupilor  răpitori»  din  Ţara  Românească.’ 

Confirmarea  nou  alesului  episcop  însă  nu  se  făcu  nici 
până  în  Maiu  1714,  deşi  primatele  Ungariei  stăruia  pentru 
aceasta,  sprijinindu-1  din  răsputeri  pe  Frantz.  Pricina  acestei 
zăboviri  o  formă  făptui,- că  se  ivise  un  nou  candidat,  care  doriâ 
să-şi  câştige  cu  orice  preţ  o  mitră  vlădicească.  Preotul  catolic 
din  Făgăraş,  loan  Patachi,  îşi  dedese  zadarnic  silinţa  de-a  ocupă 
scaunul  episcopesc  din  Muncaciul  Rutenilor.1 2 *  El  nu  izbuti  să 
înlăture  nici  prin  sprijinul  unui  cardinal,  nici  printr’o  intrigă 
destul  de  iscusită,  candidatura  Baronului  Martonffi  pentru 
episcopia  latină  din  Alba-lulia,  spre  a  fi  numit  însuşi  în  acest 
scaun.5  Astfel  se  văzu  nevoit  a  se  mulţumi  şi  cu  episcopia 
Românilor  uniţi  din  Ardeal,  pe  care  mai  putea  avea  nădejde 
să  o  câştige.  Intr’o*  scrisoare  adresată  la  20  Decemvrie  1713 
cătră  primatele  ungar  îl  şi  roagă  pentru  sprijin  în  această  di¬ 
recţie.4  CardinaluFprimat  se  declară  însă  din  nou  pentru  con¬ 
firmarea  lui  Wenceslaw  Frantz,  şi  ca  să-l  mulţumească  şi  pe 
Patachi,  îşi  exprimă  dorinţa  cătră  vice-cancelarul  Kâszoni,  ca 
să-I  propună  spre  a  fi  numit  din  Roma  un  fel  de  episcop  in 
partibus  infidelium.  Patachi  îşi  găsise  protectori  puternici  şi  cu 
influinţă  în  persoana  guvernorului  din  Ardeal,  a  contelui  Kornis 
şi  a  vice-cancelarului  Kâszoni,  care  stăruiau  pe  lângă  cercurile 
din  Viena,  ca  Frantz  să  fie  înlăturat  şi  în  locul  Iui  să  fie  numit 
protejatul  lor.  Dar  primatele  stărui  şi  mai  departe  pentru 
secretarul  boem,  ceeace  îi  tăcu  pe  aceşti  înalţi  demnitari  să 
aducă  o  deputăţie  de  Români  uniţi  la  Viena,  cari  aveau  să 
înainteze  un  protest  Împotriva  actului  de  alegere  al  secretarului 

1  Nilles  o.  c.  p.  394 — 7. 

2  Z.  Pâclişan  în  Cultura  Creştină. 

*  Colecţia  Rosenfeld,  epistola  primatetui  cătră  vice-cancelarul  Kâszoni 
din  Maiu  1714. 

4  Nilles  o.  c.  p.  407 — 8. 

Frantz,  cerând  a  se  luâ  dispoziţii  pentru  o  nouă  alegere.  In 
fruntea  acestei  deputaţiuni  fu  pus  Ştefan  Raţ  din  Alba-Iulia, 
care  mai  fusese  la  Viena  ca  să  însoţească  pe  Atanasie.  El  izbuti 
să  facă  pe  voie  mai  marilor  săi,  căci  Wenceslaw  Frantz  nu  fu 
confirmat  de  episcop,  iar  protopopilor  li  se  dispuse  a  ţine  un 
nou  sinod  de  alegere,  în  care  să  candideze  trei  persoane 
potrivite  pentru  scaunul  episcopesc,  după  cum  o  pretindeâ 
aceasta  punctul  al  XII  din  Diploma  Leopoldină.1 

In  23  Iulie  1714  se  ţinu  astfel  al  doilea  sinod  electoral, 
cu  care  prilej  protopopii  uniţi  candidară  pentru  scaunul  episco¬ 
pesc  trei  persoane:  pe  Wenceslaw  Frantz,  pe  protopopul  Paul 
din  Haţeg  şi  pe  protopopul  Dumitru  din  Alba-Iulia.  Deşi  aceasta 
eră  în  conformitate  cu  diploma  amintită,  totuşi  ei  ţinură  să 
recomande  atât  împăratului  cât  şi  primatelui  şi  vice-cancelarului 
numai  pe  cel  dintâi  «ca  pe  cel  mai  potrivit,  care  ne-a  captivat 
sufletul  şi  inima».  De  Patachi  nu  făcură  amintire,  deoarece 
nu  izbuti  să-şi  câştige  nici  un  vot2 

Două  fragmente  de  scrisori  păstrate  la  Rosenfeld,  ne  arată 
întrucâtva  starea  sufletească  a  protopopilor  revoltaţi  mai  ales 
împotriva  lui  Ştefan  Raţ,  despre  care  au  auzit,  că  petrece  în 
Viena.  Ei  se  roagă  de  vice-cancelarul,  să  nu  dea  crezământ 
acestui  om,  care  e  «tată  al  minciunei»,  şi  pe  care  ei  uşor  l-ar 
putea  înfăţişă  în  coloarea  sa  adevărată.  Iezuitul  Szunyogh  ne 
prezintă  o  icoană  şi  mai  limpede  a  fostului  provizor  Ştefan  Raţ, 
încercând  să  resfrângă  puterea  obiecţiunilor  făcute  de  el 
împotriva  celei  dintâi  alegeri.  Ştefan  Raţ,  care  e  bine  cunoscut 
în  Ardeal,  spune  el,  e  tot  atât  de  mult  unit  cu  biserica  latină, 
pe  cât  e  de  unit  focul  cu  apa.  Nu  a  sprijinit  el  pe  Circa?  După 
cine  şi-a  măritat  fetele?  După  Greci  schismatici!  îşi  vede  de 
interesul  său  şi  nu  caută  binele  bisericii.  Protopopii,  pe  cari 
adesea  i-a  batjocorit  nu  au  decât  foarte  puţină  ori  chiar  nici  o 
încredere  într’ânsui.  A  înşelat  odată  Curtea  şi  pe  răposatul 
cardinal  Collonics.  Acum  vrea  să  pescuiască  în  tulbure. 

Intru  cât  priveşte  obiecţiunea,  ce  s’a  făcut,  că  Ia  sinodul 
trecut  nu  au  fost  Invitaţi,  decât  protopopii  aderenţi  ai  lui  Frantz, 
cărora  li  s’au  făcut  făgăduinţe,  teologul  iezuit,  declară,  că  aceasta 


1  Rosenfeld,  Ia  anul  acesta. 
1  Ibidem. 

nu  eorăspunde  adevărului,  ceeace  o  dovedeşte  lista  protopo¬ 
pilor,  cari  au  luat  parte  la  sinod,  au  fost  respinşi  numai  proto¬ 
popii  Vasile  şi  Petru  din  Daia,  cari  au  voit  să  restabilească 
«schisma»,  şi  de  aceea  cel  dintâi  a  fost  depus  din  funcţia  de 
notar  al  sinodului,  iar  celalalt  din  protopopie.  Nu-i  adevărată 
nici  afirmaţiunea,  că  Frantz  umblă  la  sinod  să-şi  culeagă  voturile, 
deoarece  dânsul  nici  nu  a  iost  de  faţă  în  sinod  şi  de  douăori 
şi-a  şters  numele  de  pe  lista  candidaţilor  până  ce  în  fine,  fiind 
îndeosebi  rugat,  s’a  învoit  să  primească.  Că  nu-1  prea  intere¬ 
sează  episcopatul,  acesta  o  dovedeşte  şi  prin  faptul,  că  nu  se 
prea  îngrijeşte  să  fie  numit.  Sigilul  mitropolitan  a  fost  păstrat 
dela  moartea  lui  Atanasie  tot  de  cătră  teolog  şi  nu  de  su¬ 
periorul  iezuiţilor  din  Alba-lulia  şL  astfel  expediţia  scrisă  de 
secretarul  legal,  care  e  Wenceslaw  Frantz,  s’a  putut  face  cu 
această  pecete.  El  a  scris  adresa  protopopilor  adunaţi  în  sinod, 
dar  alţii  au  revăzut-o,  spre  a  se  convinge  dacă  exprimă  părerea 
sinodului.  Deşi  nu-i  născut  Român,  totuşi,  tot  poporul  românesc, 
îl  iubeşte.  In  Ungaria,  mai  sunt  mulţi  străini,  ca  el,  cari  posed 
funcţii  bisericeşti.1 

Cu  această  nouă  alegere  a  candidaţilor,  bine  înţeles,  că 
nu  f£i  mulţumit  nici  preotul  Ioan  Patachi  şi  nici  protectorii  săi. 
Vice-cancelarul  Kăszoni  propuse  deci  un  al  treilea  sinod  elec¬ 
toral,  dupăce  aceste  două  îi  zădărniciră  planurile.  Starea  unirii 
între  Români  —  spuneâ  ei  —  e  până  acum  slabă  şi  nesigură, 
şi  de  aceea  trebuie  căutat  un  bărbat  mai  erudit  şî  mai  distins, 
decât  cei  propuşi.  După  părerea  dânsului  în  sânul  clerului 
românesc  nu  eră  cu  putinţă  a  se  găsi  un  astfel  de  om.  Patachi 
a  fost  omis  din  lista  candidaţilor,  fiindcă  protopopii,  cari  ar 
fi  voit  să-şi  deâ  .votul  pentru  eî  nu  au  fost  Invitaţi  la  sinod, 
iar  Făgărăşenii  au  fost  opriţi  de  al  vota. 

Vice-cancelarul  izbuti  să  câştige  cercurile  din  Viena,  mai 
aj£s,  că  nu  uitase  a  aminti,  că  sub  un  episcop  slab  Românii 
ar  puteâ  fi  «corupţi»  şi  atraşi  din  nou  spre  prăpastia  «schismei», 
de  cătră  protestanţi  ori  fraţii  lor  din  Ţara  Românească.  Astfel 
se  trimise  din  Viena,  un  nou  mandat  cătră  clerul  unit,  care 
dispunea  să  discute  încă  odată  chestiunea  propunerii  celor  trei 
candidaţi  şi  în  orice  caz  să  considere  şi  pe  preotul  catolic 

1  Rosenfeld,  colecţia  citată. 

din  Făgăraş  loan  Patachi,  fără  ca  prin  aceasta  să  considere 
jignită  libertatea  lor  de  a  alege.  Mandatul  însă  nu  fu  trimis 
de-adreptul  clerului  unit,  ci  statului  catolic  din  Ardeal,  spre  a 
pipăi  părerea  protopopilor  români  cu  privire  la  Patachi.  Statul 
catolic  a  trimis  actul  la  Iezuiţii  din  Alba-Iulia,  spre  a-l  ceti  în 
faţa  sinodului,  cu  îndrumarea,  ca  la  cetirea  lui  să  asiste  şi  doi 
membri  ai  statului  catolic,  Maicus  Lippai  şi  Ştefan  Francisc  Letay.’ 

Sinodul  se  întruni  din  nou  la  24  Noemvrie  1714,  spre  a 
alege  un  episcop  în  locul  lui  Atanasie.  In  afară  de  reprezen¬ 
tanţii  amintiţi  ai  statului  catolic,  mai  luară  parte  şi  Laurentius 
Petz,  superiorul  iezuiţilor  din  Alba  lulia  şi  nou  numitul  teolog 
iezuit  Gaspar  Ujhăzi. 

Protopopii  uniţi,  dupăce  cumpăniră  bine  toate  greutăţile, 
pe  cari  le-au  întimpinat,  precum  şi  recomandaţia,  ce  li  se  făcea 
pentru  Patachi  şi  având  în  vedere  motivele,  cari  vorbeau  pentru 
păstrarea  unirii,  a  păcii  şi  a  binelui  public  şi  pentru  mântuirea 
atâtor  mii  de  suflete,  declarară  că,  persistă  pe  lângă  hotăririle 
lor  de  mai  înainte  şi  că  nu  voiesc  să  candideze  întru  episcop 
pe  Patachi.  Acesta,  după  informaţiile  lor  sigure,  nu  va  contribui 
la  ridicarea  şi  înflorirea  bisericei.  Dânsul  a  dispreţuit  ritul  bi- 
sericei  româneşti,  deşi  e  unită  cu  cea  catolică  şi  prin  însuşi 
faptul  că  l-a  părăsit,  a  declarat,  că  nu  e  aducător  de  mântuire. 
Dacă,  s’ar  întoace  prin  urmare,  la  ritul  bisericei  româneşti, 
dânsul  nu  ar  face-o  pentru  binele  bisericei,  ci  sub  titlul  ascuns 
de  a  câştigă  demnitatea  episcopească.  Patachi  are  o  fire 
despotică  şi  preoţimea  românească,  nu  i  s’ar  putea  adresă  cu 
încredere,  ca  şi  unui  părinte,  în  năcazurile  ce  le  întimpină. 
încă  nici  nu  a  ajuns  episcop  şi  de  pe  acum  ameninţă,  că  va 
schimbă  obiceiurile  bisericeşti,  cari  nu  sunt  reprobate  de  biserica 
romană,  ci  chiar  îngăduite  tuturor  Grecilor.  O  astfel  de  schimbare 
ar  produce  mare  tulburare,  atât  în  cler,  cât  şi  între  popor, 
care  după  atât  de  mari  osteneli  s’ar  întoarce  în  braţele  schismei. 
In  fine  se  provoacă  ei,  cu  tot  dreptul,  la  punctul  12  din  diploma 
leopoldină,  care  Ie  dă  dreptul  să  propună  Maiestăţii  Sale  trei 
candidaţi  spre  a  numi  de  episcop  pe  unul  dintr’ânşi».  Drept 
aceea  patruzeci  de  protopopii  îşi  susţin  votul  dat,  la  sinodul 


1  Ibidem. 

precedent,  pentru  cei  trei  candidaţi  propunând  în  locul  întâiu 
pe  Wenceslaw  Frantz.1 

Ei  erau,  după  cum  se  vede  din  hotărîrea  adusă,  destul 
de  îndrăzneţi,  pentruca  să  releveze  râvna  nepotolită  a  lui 
Patachi  pentru  mitra  vlădicească.  Omul,  care  la  atâtea  prilejuri 
se  arătă  cu  deosebită  afecţiune  pentru  «iubita  sa  naţie  valahă», 
nu  avea  în  vedere  binele  bisericei,  ci  numai  interesul  său 
meschin.  Că  această  judecată  a  clerului  unit  nu  eră  prea  aspră, 
faţă  de  renegatul,  ce-şi  părăsise  ritul  său,  dovedeşte  faptul,  că 
după  moartea  sa,  protopopii  uniţi  nu  au  găsit  nici  o  vorbă 
bună  pentru  fostul  lor  episcop,  ci  dimpotrivă  l-au  mai  încărcat 
cu  o  seamă  de  învinuiri. 

Totuşi  la  acest  sinod  primi  şi  Patachi  un  vot:  al  proto¬ 
popului  lonaşcu  din  Veneţia  Făgăraşului,  care  eră  şi  notar  al 
sinodului.  El  adunase  pe  ziua  de  12  Octomvrie  un  conciliabul 
de  preoţi,  în  Şona,  unde  culese  dela  trei  preoţi  «în  chip  fraudulos» 
voturi  pentru  Patachi.  Inaintă  deci  votul  său  şi  al  celor  trei 
preoţi,  cu  totul  patru,  celor  doi  reprezentanţi  ai  statului  catolic, 
deşi  întreg  sinodul  a  protestat  împotriva  acestui  act  ilegal  şi 
a  înaintat  protestul  său  atât  statului  catolic,  cât  şi  vice-cance- 
larului  Kăszoni.  «In  acest  chip,  spuneau  ei,  onoratul  Domn 
Patachi  nu  întră  pe  uşă  în  staul,  ci  pe  aiurea».2 

Consfătuirile  din  acest  sinod  nici  decum  nu  au  decurs 
neted,  precum  o  arată  epistolele  Iezuiţilor,  cari  au  luat  parte 
la  el.  Laurenţiu  Petz,  superiorul  din  Alba-Iuiia,  spune,  că  pro¬ 
topopii  nu  credeau,  că  mandatul  trimis  prin  statul  catolic  ar 
fi  într’adevăr  al  împăratului.  Nu  vedeau  nici  pecetea  şi  nici 
subscrierea  sa.  Unul  a  şi  îndrăznit  să  întrebe: 

«Sunfne  hae  literae  missae  a  Reverendo  Domino  Patachi?» 

In  loc  de  răspuns,  Iezuitul  indignat,  le-a  zis: 

«Voi,  se  pare  că  sunţeţi  refractari  şi  revoltaţi  împotriva 
Maiestăţii  Sale,  de  aceea  răspundeţi:  vreţi  să  recunoaşteţi,  că 
acest  rescript  e  al  Maiestăţii  Sale  şi  să  vă  supuneţi?». 

Protopopii,  fără  să  deâ  vreun  răspuns,  s’au  împrăştiat, 
ducându-se  spre  casele  lor.  Faptul  că  ţin  aşâ  de  mult  la  Frantz, 
spune  ăcelaş  iezuit,  se  explică  prin  aceea,  că-i  tratează  bine, 

1  lbidem. 

•  lbidem. 

iar  clerul  acesta  simplu  nu  e  condus  de  principii  supranaturale, 
ci  de  necesităţi  vremelnice.1 

Teologul  Ujhâzî,  făcti  un  raport  favorabil  pentru  ţinuta 
protopopilor  şi  dupâce  istorisi  mersul  consfătuirilor,  adăugă, 
că  protopopul  lonaşcu  a  înaintat  voturile  preoţilor  săi  şi  ale 
câtorva  nobili,  culese  în  mod  «fraudulos»,  cum  s’au  exprimat 
şi  protopopii,  în  raportul  lor.  Voturile  aceste  însă  nu  pot  fi 
primite,  deoarece  întreg  sinodul  a  protestat,  declarându-le  de 
neavenite.  Dacă  şi  ceilalţi  protopopi  ar  fi  procedat  la  fel,  atunci 
Făgărăşenii  nu  ar  reprezintă  nici  a  suta  parte  din  totalul  votu¬ 
rilor.  «Rog  aşadară,  încheie  teologul,  să  se  rezoalve  într’aşa  chip 
chestiunea  episcopului  românesc,  ca  să  fie  spre  mărirea,  lui 
D-zeu  şi  conservarea  unirei.  Acum  ştiu,  ce  înseamnă  a  lucră 
printre  Românii  din  Ardeal,  dacă  nu  aş  fi  fost  dator  a  ascultă 
de  îndemnul  superiorilor  mei,  nu  aş  fi  primit  niciodată».’ 

E  limpede  deci,  că  nici  încercarea  aceasta,  de  a-1  intrude 
pe  Patachi  între  candidaţi,  nu  izbuti.  In  prezenţa  celor  doi  re¬ 
prezentanţi  ai  statului  catolic  protopopii  uniţi,  în  afară  de  unul 
singur,  propuseră  spre  întărire  pe  aiţi  trei  candidaţi.  In  alte 
împrejurări  normale  şi  faţă  de  alţi  oameni,  această  statornicie, 
trebuia  răsplătită,  deoarece  nici  un  regim  nu-şi  poate  bate  joc 
de  supuşii  săi  credincioşi,  in  chipul  cel  mai  frivol.  Autorităţile 
din  Ardeal  însă  nu  erau  de  această  părere,  ci  se  gândiră  să 
inventeze  un  nou  pretext  spre  a  nimici  şi  hotărîriie  acestui 
sinod  şi  spre  a-1  scoate  din  urnă  pe  Patachi.  Statul  catolic  se 
puse  deci  pe  punctul  de  vedere,  că  sinodul  protopopilor  a  fost 
convocat  numai  ca  să  i  se  aducă  la  cunoştinţă  rescriptul  regal 
şi  să  fie  întrebat  asupra  locului,  unde  să  se  ţină  sinodul  elec¬ 
toral.  Protopopii  însă  au  trecut  peste  aceasta,  au  făcut  şi  ale¬ 
gerea  candidaţilor,  prin  ceeace  au  călcat  peste  limitele  impuse 
de  decretul  regal.  Urmează  deci  să  se  convoace  alt  sinod,  al 
patrulea,  ca  să  se  facă  alegerea  celor  trei  candidaţi  pentru  epi¬ 
scopie,  între  cari  să  fie  introdus  şi  Patachi.  In  conformitate 
cu  aceste  păreri  a  şi  propus  statul  catolic  guvernului  din 
Ardeal,  ca  să  respingă  hotărîriie  luate  la  al  treilea  sinod  elec¬ 
toral,  deoarece  protopopii  au  lucrat  împotriva  intenţiei  exprimate 
de  Maiestatea  Sa. 


1  Ibidem. 
1  Ibidem. 

E  adevărat,  că  sinodul  acesta  nu  răspundea  întru  toate 
intenţiilor  urmărite  de  rescriptul  regal,  deoarece  nici  de  astădată, 
nu  fii  propus  între  cei  trei  candidaţi,  preotul  loan  Patachi, 
cum  se  cerea  lămurit  de  cătră  Curtea  din  Viena.  Procedura 
protopopilor  fu  însă,  cu  toate  aceste,  pe  deplin  legală.  Diploma 
leopoldină  le  asigură  dreptul  să  propună  trei  candidaţi  şi 
însuşi  rescriptul  regal,  recomandându-le  pe  Patachi,  repetă  că 
nu  voieşte  prin  aceasta  să  le  jignească  dreptul  de  liberă  alegere 
(salva  sua  eligendi  libertate).  Folosindu-se  de  această  libertate 
nu  voiră  ei  să  admită  între  candidaţi  şi  pe  preotul  catolic 
din  Făgăraş,  motivând,  în  chip  cuviincios,  respingerea  lui. 

Statul  catolic  vedeâ  bine,  că  argumentele,  ce-i  îndemnau 
pe  protopopii  uniţi  de  a  luă  o  atitudine  făţişă,  erau  bine  mo¬ 
tivate  şi  nici  nu  puteau  fi  supuse  cercetării,  spre  a  se  infirmă. 
Din  cauza  aceasta  făcură  ei,  în  raportul  cătră  Curte,  numai 
obiecţiuni  formale  împotriva  sinodului  din  urmă,  obiecţiuni 
lipsite  de  orice  temeiu  şi  inventate  spre  a  nimici  încă  odată 
alegerea  făcută.  Ei  acuzară  în  raportul  lor  şi  pe  teologul 
Ujhăzi,  că  ar  fi  săvârşit  ilegalităţi.  Răspunsul  acestuia  ne  dă 
o  icoană  mai  clară  despre  cele  petrecute  la  sinod. 

Protopopii  au  fost  convocaţi,  spune  el,  la  Alba-Iulia  în 
scaunul  mitropolitan,  cum  s’a  practicat  şi  până-  acum,  ceeace 
nu-i  împotriva  mandatului  regal.  Atât  despre  locul,  cât  şi 
despre  ziua  stabilită  pentru  adunare,  a  fost  încunoştiintat  gu¬ 
vernatorul,  care  nu  a  avut  nimic  de  escepţionat.  Dupăce  s’a 
adunat,  sinodul  a  ascultat  umilit  cetirea  decretului  regal,  căutând 
să  rezoalve  chestiunea,  ce  i  s’a  propus,  conform  conştiinţei 
şi  libertăţii,  îngăduite  fiecăruia.  Dânsul,  teologul,  a  luat  parte 
la  sinod,  fiindcă  atât  instrucţia  primatelui,  cât  şi  decretul  regal, 
îi  dă  dreptul  acesta.  Dacă  se  vor  şterge  toate  privilegiile,  prin 
cari  au  fost  atraşi  Românii  la  unire,  pe  nimeni  să  nu-1  suprindă 
faptul,  că  atât  clerul,  cât  şi  poporul  românesc  vor  recădeâ  în 
«schisma  veche»,  ceeace  Curtea  din  Viena,  de  sigur  că  nu  o 
intenţionează.  Clerul  românesc  a  îndeplinit  mandatul  împăra¬ 
tului,  in  prezenţa  reprezentanţilor  guverniali,  deşi  hotărîrea  nu 
corespundea  dorinţei  exprimate.  Tot  sinodul  s’a  indignat  împo¬ 
triva  protopopului  lonaşcu  şi  e  minciună  sfruntată  afirmaţiunea, 

că  teologul  i-ar  fi  smuls  cu  puterea  voturile  preoţilor,  înaintate 
de  dânsul,  ci  mai  ales  le-a  primit  frumos  dela  el.  Când  a 
aflat  că  e  o  intrigă  clandestină  la  mijloc,  fără  de  nici  o  va¬ 
loare,  fiindcă  mandatul  regal  nu  dispune  o  votare  frauduloasă, 
i  le-a  înapoiat.  De  altfel  chestiunea  s’a  rezolvit  după  dorinţa 
statului  catolic,  deoarece  delegaţii  săi  au  condus-o.  Ei  trebuie 
să-şi  dea  seama,  că  au  avut  împuternicire  de-a  face  ceeace  au 
făcut,  sau  ba.1 

Guvernatorul  din  Ardeal,  contele  Sigismund  Kornis  nu 
aprobă  însă  aceste  expuneri,  ci  punctul  de  vedere  al  statului 
catolic  şi  dispuse  convocarea  unui  nou  sinod  de  alegere,  la 
care  să  trimită  de  comisar  pe  consilierul  guvernial,  contele 
Mihail  Mikes,  căruia  să-i  alăture  drept  secretar  şi  interpret  de 
limba  română  pe  Iosif  Boer,  spre  a  cercetă  situaţia  (in  ani- 
marum  indagatione)  şi  spre  a  culege  voturile.  Deoarece  con¬ 
silierul  numit  petrece  în  Sibiiu,  să  fie  convocat  şi  clerul  unit 
la  Sibiiu,  unde  nu  mai  sunt  împrejurările  suspecte  din  Alba- 
lulia,  fără  a  schimbă  prin  aceasta  locul  de  adunare  al  clerului 
unit,  care,  pentru  viitor,  rămâne  tot  Alba-lulia. 

El  trimise  deci  clerului  unit  un  ordin  în  acest  înţeles, 
dispunându-i  să  păstreze  respectul  cuvenit  faţă  de  părerea 
prezidentului  din  sinod,  a  contelui  Mikes,  care  reprezintă  statul 
catolic.  Cu  data  de  23  Decemvrie  1714  şi  generalul  Steinville, 
îl  felicită  pe  contele  Mikes,  exprimându-şi  dorinţa  de,  a  seceră 
zbândă  «în  această  pie  materie,  ce  priveşte  biserica  noastră 
catolică»,  făgăduindu-i  a-1  ajută  cu  asistenţa  sa. 

Protopopii  mai  apropiaţi  de  Alba-lulia  primiră  ordinul 
guvernorului  destul  de  repede,  fiindcă  la  10  Decemvrie  ei  fură 
gata  a  da  răspuns.  Adunându-se  în  Alba-lulia.  patru  protopopi 
alcătuiră  două  memorii  şi  le  înaintară,  unul  arhiepiscopului  din 
Strigon,  iar  celălalt  vice-cancelarului  Kăszoni.  In  aceste  spuneau, 
cum  şi  a  treia  oară  dupăce  au  primit  decretul  regal,  s’au  adu¬ 
nat  toţi  protopopii  din  Ardeal,. în  Alba-lulia,  care  este  reşedinţa 
mitropolitană  şi  au  candidat  cu  vot  unanim  pe  Wenceslaw 
Frantz  şi  pe  alţi  doi  protopopi.  Deoarece  însă  ei  au  refuzat, 
din  anumite  cauze,  a  face  loc  între  candidaţi  şi  preotului  Pa- 


1  Ibideţn. 

tachi,  care  a  fost  propus  de  cei  doi  reprezentanţi  ai  statului 
catolic,  guvernatorul  vrea  să-i  silească  să  se  adune  în  sinod  şi 
a  patra  oară,  nu  în  Alba-lulia,  ci  în  Sibiiu,  şi  să  facă  o  nouă 
candidare  în  prezenţa  contelui  Mikes.  Ei  cred,  că  aceasta  nu 
se  poate  face  fără  de  un  nou  decret  al  Maiestăţii  Sale  şi  de¬ 
clară,  că  nu  sunt  dispuşi  a  face  o  schimbare  în  lista  candidaţilor, 
iar  pe  Patachi  îl  vor  prim!  de  episcop,  numai  dacă  vor  fi  con¬ 
strânşi  cu  forţa. 

Contele  Mikes,  comisarul  destinat  de-a  conduce  sinodul, 
invită  prin  mijlocirea  superiorului  Iezuit  Petz  pe  aceşti  proto¬ 
popi,  să  se  înfăţişeze  la  Sibiiu,  pe  ziua  de  27  sau  28  decem¬ 
vrie.  Dar  ei  îl  înştiinţară  atât  pe  el,  cât  şi  pe  guvernatorul, 
că  nu  se  vor  duce,  fără  de  un  nou  decret  regal,  dar  şi  atunci 
nu  la  Sibiiu,  ci  la  Aiba-lulia.  Cam.  în  acelaş  sens  îi  răspunse 
acestui  Iezuit  şi  clerul  unit  din  părţile  Haţegului,  pe  care  voise 
a-1  câştigă  pentru  Patachi. 

în  2  Ianuarie  1715  protopopii  uniţi  înaintară  un  nou 
memoriu  cătră  vice-cancelarul  Kâszoni,  în  care  se  plângeau,  că 
contele  Mikes,  vrea  să-i  aducă  cu  forţa  la  Sibiiu,  deşi  până 
acum  nu  a  fost  obiceiul  să  se  adune  în  afară  de  reşedinţă,  şi 
să-i  constrângă  a  vota  pe  Patachi.  Dar  sunt  puţini  aceia,  cari 
vor  satisface  acestei  pretenţii,  între  ei  protopopul  din  Făgăraş, 
care  corupt  de  alţii,  şi-a  dat  votul  său  şi  al  preoţilor  săi  pentru 
preotul  Patachi.  Deoarece  numărul  voturilor  date  pentru  Wen- 
ceslaw  Frantz,  întrece  cu  mult  pe  ale  acestuia,  ei  se  roagă 
din  nou,  să  fie  confirnat  de  episcop  secretarul  Frantz. 

Sinodul  electoral  urmă  să  se  ţină  în  9  Ianuarie  1715,  de 
astădată  în  Sibiiu.  La  terminul  acesta  s’a  prezentat  numai  pro¬ 
topopul  lonaşcu  din  Veneţia,  cu  cele  patru  voturi  ale  saie,  despre 
cari  sinodul  precedent  s’a  exprimat,  că  le-a  cules  întPun  «chip 
fraudulos».  Ceilalţi  protopopi  nu  veniră  din  motivele,  pe  cari 
le-am  arătat  mai  sus.  Cu  toate  aceste  sinodul  se  constitui  şi  cu 
acest  unic  membru.  In  afară  de  el,  contele  Mikes  avea  să 
conducă  actul  alegerii,  pe  când  losif  Boer  trebuia  să  facă  pe 
interpretul.  Numărau  deci  trei  persoane,  tres  faciunt  collegium, 
şi  astfel  alegerea,  care  în  fine  era  numai  un  act  de  formă,  se 
putu  săvârşi.  Prezidentul,  contele  Mikes,  ceti  rescriptul  regal 
şi  decretul  guvernatorului  şi  adresă  apoi  cătră  sinod  prin  mi- 

locirea  interpretului  său,  întrebarea,  că  îl  vrea  de  episcop  pe 
preotul  catolic  loan  Patachi,  dupăce  se  va  fi  întors  la  ritul 
grecesc.  «Sinodul»  hotărî,  că  îşi  retrage  votul  dat  mai  înainte 
secretarului  Frantz,  de  frica  pedepsei,  şi  îl  candidează  pe  Pa¬ 
tachi,  care  e  mai  capabil,  decât  toţi  ceilalţi,  cunoaşte  mai  bine 
limba  română,  decât  Frantz,  deoarece  şi  dânsul  e  român.  Expe¬ 
diţiile  hotărîrilor,  făcute  la  sinoadele  trecute,  le  declară  de  frau¬ 
duloase  şi  din  motivul,  că  n’au  fost  înzestrate  cu  sîgilul  clerului, 
care  s’a  perdut  după  moartea  lui  Atanasie  şi  că  superiorul  ie¬ 
zuiţilor  din  Alba-Iulia,  care  păstrează  sigilul  nu  a  subscris  nici 
o  expediţie  a  clerului  unit  şi  nici  protopopul  lonaşcu,  în  calitate 
de  vicar  general. 

Chiar  să  fi  cuprins  un  sâmbure  de  adevăr,  aceste  obiec- 
ţiuni,  măreau  şi  mai  mult  comicul  situaţiei  din  «sinodul»  cle¬ 
rului  unit. 

în  ziua  următoare,  la  10  Ianuarie,  statul  catolic  recomandă 
regelui  spre  întărire  pe  Patachi,  care  a  fost  acum  şi  ales  de 
«sinodul»  bisericii  unite.  Atât  clerul  unit,  cât  şi  cel  romano- 
catolic,  ba  şi  nobilimea  românească,  şi  însuşi  prinţul  George 
Cantacuzino,  care  deşi  străin  şi  ortodox,  fti  atât  de  prevenitor, 
încât  scrise  câteva  şire  despre  Patachi  \  s’au  exprimat  pentru 
acesta.  «Însuşirile  sale,  spun  ei,  ne  fac  să  credem,  că  vom 
ajunge  aceea  ce  a  intenţionat,  în  chipul  cel  mai  pios,  Împăratul 
Leopold  prin  legătura  sfintei  uniri,  că  adecă  acest  popor,  încetul 
cu  încetul,  tratându-1  cu  blândeţe  şi  forţă,  să  se  facă  nu  numai 
unit,  ci  nu  peste  mult,  dupăcum  ne  aşteptăm,  să  primească  şi 
ritul  roman.  Aceasta  ar  fi  fost  de  sigur  o  «unire  reală»  şi 
nu  «colorată»  dupăcum  se  exprimă  statul  catolic  în  cuvinte 
destul  de  răspicate.  De  altfel  părerea  aceasta  o  mărturisiâ 
guvernatorul  Kornis  şi  într’o  scrisoare  intimă  adreiată,  la  5 
Decemvrie  1715,  cătră  iezuitul  Hevenesy:  «Fruntaşii  catolici  şi 
cierul  romano-caiolic  sunt  unanimi  pentru  Patachi,  prin  a  cărui 
lucrare,  se  va  îndeplini  aceace  s’a  căutat  timp  atât  de  înde¬ 
lungat,  fără  să  fi  putut  ajunge  şi  fără  să  se  poată  ajunge  altfel, 
că  adecă  dupăce  poporul  acesta  va  fi  câştigat  printr’un  om 
capabil  deprinzându-se  şi  îmbrăţişând  pe  deplin  ritul  nostru, 


*  Nilles,  o.  c.  p.  108—9. 

statul  catolic  să  întreacă  în  număr  şi  putere  pe  celelalte  con¬ 
fesiuni.»  1 

între  astfel  de  împrejurări,  vicecancelarul  Kâszoni,  pro¬ 
tectorul  lui  Patachi,  propuse  spre  numire  pe  Patachi,  observând, 
că  deşi  a  avut  un  singur  vot,  totuşi  el  se  poate  consideră  între 
candidaţi.  Nu-i  nici  o  temere,  că  Românii  se  vor  înstreinâ  de 
unire  din  pricina  sa,  deoarece  cauzele  şi  motivele,  cari  au  în¬ 
demnat  clerul  românesc  să  primească  unirea,  acelea  îl  vor  sili 
să  stăruie  şi  in  viitor  pe  lângă  dânsa.  Despre  starea  şi  însu¬ 
şirile  secretarului  Frantz  se  vor  putea  cu  uşurinţă  trimite  infor¬ 
maţii  la  Roma,  cu  atât  mai  vârtos,  că  dânsul  nu  e  bine  văzut 
nici  de  nunciatura  din  Viena,  pe  când  Patachi  a  fost  lăudat 
chiar  în  Roma  şi  e  speranţă  de  a-I  admite  să  treacă  Ia  ritul 
grecesc,  îndatâce  va  fi  numit  de  episcop  din  partea  regelui. 

Conferenţa  ministerială,  ţinută  la  24  Martie  1715,  aprobă 
aceste  păreri  şi  propuse  regelui  de  a  întări  întru  episcop  pe 
loan  Patachi,  ceeace  se  şi  făcu  la  23  Decemvrie  1 7 15. 2 

II. 

Această  numire  a  episcopului  Patachi  fu  apoi  comuni¬ 
cată  la  Roma,  spre  a  se  câştigă  şi  de  acolo  confirmarea.  Difi¬ 
cultăţi  neprevăzute  răsăriri  însă  aici,  pentru  înlăturarea  căroTa 
trebui  să  lupte  Patachi,  timp  destul  de  îndelungat.  Episcopatul 
acesta  nu  eră  cunoscut  curiei  romane;  nu  i  s’a  dat  până  acum, 
din  partea  regelui  ungar,  nici  o  fundaţie  sau  beneficiu  şi  nici 
nu  are  titlu  dela  un  loc  anumit.  De  altă  parte  s’a  făcut  deja 
numirea  episcopului  latin,  care  asemenea  poartă  titlul  de  Alba- 
lulia,  ca  şi  cel  românesc,  iar  întriacelaş  loc  nu  se  pot  îngădui 
doi  episcopi.  Faţă  de  obiecţiunile  aceste,  unii  răspundeau,  cu  tot 
dreptul,  că  nici  alţi  episcopi  de'  ritul  grecesc  nu  dispun  de  be¬ 
neficii  şi  se  susţin  din  ceeace  adună  dela  clerul  şi  poporul  supus. 
Clerul  şi  statul  romano-catolic  din  Ardeal,  iar  mai  târziu  şi  epis¬ 
copul  latin  Martonffi  pretindea,  că  episcopul  unit  să  fie  supus, 
ca  sufragan,  episcopului  catolic  din  Alba-Iulia. 

Conferenţa  ministerială  ce  se  ţinu  la  0  Octomvrie  1715 
spre  a  face  faţă  acestor  obiecţiuni  propuse  regelui,  să  înzestreze 

1  Documentele  privitoare  la  toate  cele  expuse  aici  se  găsesc  în 
colecţia  Rosenteld. 

*  Nilles  o.  c.  p.  409—411, 

episcopia  unită  cu  o  moşie,  care  să  aducă  un  venit  anual  de 
cel  puţin  3000  fl.,  iar  celelalte  venite,  pe  cari  ie  are  episcopul, 
să  nu  le  mai  stoarcă  după  placul  său,  ci  să  fie  controlat  de 
consilierii  catolici  şi  de  cătră  generalul  comandant  din  Ardeal. 
Prin  decretul  din  13  Octomvrie  regele  aproabă  această  pro¬ 
punere,  care  pe  urmă,  la  15  Decemvrie  1715  fu  trimisă  şi 
camerei  ardelene. 

Curtea  din  Viena  încunoştiinţă  şi  despre  aceasta  curia  ro¬ 
mana,  iar  vicecancelarul  Kâszoni,  arătă,  într’o  scrisoare  adresată 
cardinalului  Schrattenbach,  primejdia  la  care  ar  fi  expusă  bi¬ 
serica  unită,  în  cazul  când  numirea  noului  episcop  ar  mai  fi 
întâiziaf  mult.  Acatohcii  din  Transilvania  se  năzuesc  din  răsputeri 
de  a  i  îndepărtă  de  unire,  iar  Românii  din  amândouă  ţările 
româneşti  se  străduiesc  de  a-i  readuce  din  nou  în  apele  «schismei», 
nutrind  speranţa,  de  a  putea  câştigă  un  episcop  «schismatic», 
aşâ  încât  câţiva  preoţi  au  fost  deja  «amăgiţi».  Fiind  vorba  de 
mântuirea  alor  trei  sute  de  mii  de  suflete,  cari  nu  sunt  întărite 
în  unire,  ar  fi  foarte  bine  să  se  întărească  episcopul  dejâ  ales 
şi  numit1. 

Dar  în  afară  de  greutăţile  amintite,  cari  stăteau  în  calea 
întărirei  lui  Patachi,  congregaţia  de  propaganda  fide  mai  puse 
una,  prin  intenţia  ce  o  manifestă  de-a  numi  pe  seama  Ro¬ 
mânilor  uniţi  din  Ardeal  numai  un  vicar  apostolic  şi  nicidecum 
lin  episcop.  După  îndelungate  stăruinţe  depuse  de  cardinalul 
Schrattenbach,  totuşi  congregaţia  renunţă  la  acest  plan  şi  prin 
decretul,  ce-1  dădu  la  6  Iulie  1716,  îngădui  întemeierea  unei 
episcopii  unite  ia  Alba-lulia.  Decretul,  care  începe  cu  cuvintele 
«indulgendum  esse  erectioni  novi  episcopatus  Albae-luliae» 
dovedeşte  clar,  că  şi  cercurile  din  Roma  considerau  această 
episcopie,  ca  o  fundaţie  nouă  şi  nici  decum  ca  o  continuare  a 
mitropoliei  din  Bălgrad.  Tot  atunci  însă  i  s’a  spus  lui  Patachi, 
că  nu  i  se  va  da  confirmarea  până  ce  nu  va  fi  primit  în  ordul 
basilitan,  fiindcă,  spuneau  ei  nu  s’a  putut  găsi  nici  un  caz,  ca 
un  episcop,  să  exerciteze  litui  grec,  fără  de  a  fi  călugăr  basilitan. 
în  chipul  acesta,  ceva  mai  tâiziu,  însuşi  papa  Clemente  XI,  îi 
dete  voia  lui  Palachi  să  treacă  la  ritul  grecesc,  dar  numai  dupăce 


1  Ibidem. 

va  fi  întrat  în  ordul  basilitan  şi  cu  observarea,  că  nu  i  se  mai 
dă  voie  a  se  întoarce  la  ritul  latin. 

într’aceea  şi  curtea  din  Viena  îşi  dădea  zor  spre  a  aranja 
situaţia  noului  episcop  unit.  In  conferenţa  ministerială,  ce  se 
ţinu  la  4  Octomvrje  1716  se  hotărî  de-a  a  se  căută  altă  loca¬ 
litate  pentru  reşedinţă,  deoarece  eră  temere  destul  de  înteme¬ 
iată,  că  în  Alba-Iulia,  şe  va  produce  o  colizie  între  cei  doi 
episcopi  catolici,  dintre  cari  unul  eră  de  ritul  latin,  iar  celălalt 
de  ritul  grecesc.  Conferenţa  eră  de  părere,  că  această  che¬ 
stiune  se  poate  rezolvi,  mult  mai  uşor,  cu  prilejul  acesta,  când 
i  se  va  da  episcopiei  unite  moşia  făgăduită,  dela  care  va  putea 
sâ-şr  ia  şi  titlul.  Directorul  cameral  din  Ardeal  Ignatie  Haan  a 
propus  spre  acest  scop  bunul  din  Cetatea  de  peatră,  care  e 
locuit  numai  de  Români.  Deputăţia  transilvană  însă  nu  a  pri¬ 
mit  această  propunere,  deoarece  localitatea  numită  eră  prea  la 
margine,  de  unde  episcopul  nu  ar  fi  putut  supraveghiâ  biseri¬ 
cile  şi  pe  preoţii,  cari  în  partea  cea  mai  mare  nu  sunt  destul 
de  firmi  în  unire  şi  de  aceea  au  nevoie  de  grijă  necontenită. 
Astfel  s’a  hotărît  a  i  se  da  noului  episcop  scaun  de  reşedinţă 
în  Făgăraş,  al  cărui  district  e  împopulat  aproape  numai  de 
Români  şi  care  nici  nu  e  prea  departe  de  guvern  şi  de  ge¬ 
neralul  comandant,  dar  nici  de  Ţara  Românească,  pe  care  nu- 
triau  speranţa  să  o  cucerească  pe  seama  unirei. 

Despre  hotărîrea  aceasta  se  făch  un  raport  şi  curiei  romane, 
care  însă  nu  se  mulţumi  numai  cu  atât,  ci  se  informă  mai  amă¬ 
nunţit  despre  Făgăraş,  cerând  lămuriri  asupra  alor  16  puncte 
dintre  cari  cele  mai  multe  priviau  biserica  românească  de  acolo, 
despre  care  cercurile  din  Roma  voiau  se  afle,  că  de  cine  şi  cum 
e  clădită,  ce  hram  are  şi  de  care  preot  e  administrată. 

Presupunem  că  cercurile  oficiale  din  Viena  vor  fi  sati¬ 
sfăcut  această  dorinţă  a  Papei,  prezentând  lămuriri  exacte  asupra 
situaţiei  Românilor  din  Făgăraş  şi  a  bisericei  brâncoveneşti 
de  acolo.  Gu  toate  aceste  confirmarea  noului  episcop  unit  nu 
se  făcu,  decât  abiâ  după  cinci  ani,  în  Iunie  1721.  In  afară  de 
cauzele,  pe  cari  le-am  arătat  deja,  mai  contribui  la  trăgănarea 
atât  de  îndelungată  şi  o  neînţelegere,  ce  se  ivî  între  scaunul 
din  Roma  şi  Curtea  din  Viena,  pentru  dreptul  de  patronat, 
pe  care  ţinea  să-l  exerciteze  «regele  apostolic»  al  Ungariei 

asupra  acestei  nouă  episcopii  catolice.  In  cele  din  urmă,  con- 
ferenţa  ministerială,  ţinută  în  11  Februarie  1720,  se  văzu  silită 
a  cedă  hotărîndu-se  a  cere  bula  papală,  fără  să  fie  îndatorită 
însă  a  solvî  vre-o  taxă. 1 

Astfel  consistorul  roman,  dupăce  ascultă  şi  părerea  con¬ 
gregaţiei  de  propaganda  fide,  luă,  în  23  Noemvrie  1720,  o  ho- 
tărîre  definitivă  spre  a  înfiinţa  noua  episcopie  şi  a  preconiză 
pe  noul  episcop.  Bula  papei  Clemente  XI  semnată  la  3  Februarie 
1721,  nu  se  putu  expedâ,  din  cauza,  că  pontificele  muri  îndată 
după  aceasta.  Abia  urmaşul  său  Inochentie  XIII  le  expediâ  în 
15  Iunie  1721.  Amândouă  bulele  papale  încep  cu  cuvintele 
«Rationi  congruit».  In  cea  dintâiu  se  decretează  înfiinţarea  epis¬ 
copiei  unite  la  Făgăraş  pentru  Grecii,  Rutenii,  Românii  şi  Sârbii 
din  tot  cuprinsul  Ardealului,  înălţând  biserica  românească  din 
Făgăraş  la  rangul  de  catedrală,  iar  într’a  doua  Papa  confirmă 

pe  preotul  foan  Patachi  de  episcop  al  Făgăraşului  \ 

* 

Intre  astfel  de  împrejurări  s’a  petrecut  alegerea  şi  nu¬ 
mirea  episcopului  loan  Patachi.  De  atunci  s’au  strecurat  două 
veacuri  întregi  şi  evenimentele  ulterioare  au  făcut  să  se  uite 
nişte  fapte,  cari  nu  trebuiau  uitate  niciodată,  ca  să  rămână  o 
învăţătură  vie  din  tată  în  fiu,  pe  seama  poporului  nostru:  de 
a  nu  ne  încrede  în  făgăduinţe  mari,  pe  cari  nimeni  nu  se 
gândeşte  să  le  îndeplinească,  până  când  nu  avem  şi  putere  de 
a  ni  Ie  stoarce,  noi  înşi-ne. 

Dr.  Silviu  Dragomir. 


Despre  Mol  sfiitelor  Scripturi  si  nai  ales  al  Hăului  Testament 
ca  mijloc  ie  reforma  şi  fio  lire. 

Noi  cetim  în  epistolele  sfântului  Pavel: 

«Toată  Scriptura  este  de  Dumnezeu  insuflată,  şi  de 
folos  spre  învăţătură,  spre  mustrare,  spre  îndreptare,  spre 


1  lbidem.  G.  Bariţiu  în  Părţi  alese  v.  1.  p.  326  şi  arm.  expune  bine 
chestiunile  tratate  aici. 

1  Nilles  o.  c.  pag.  431 — 443. 

înţelepţirea  cea  spre  dreptate:  ca  să  fie  deplin  omul  lui 
Dumnezeu,  spre  tot  lucrul  bun  desăvârşit».  (2  Tim., 
III,  16,  17). 

Aceste  câteva  cuvinte  aşa  de  simple  ale  marelui 
apostol  cuprind  cea  mai  înaltă  lecţie;  ele  înseamnă; 
cetiţi  Sfintele  Scripturi,  şi  credinţa  voastră  ~va  deveni 
curată  şî  dragostea  voastră  se  va  lumină,  şi  veţi  propăşi 
în  dreptate.  Cuvântul  lui  Dumnezeu  va  lumina  credinţa 
voastră,  va'  mişcă  inima  voastră,  vă  va  sfinţi  duhul,  va 
curăţi  patimile,  va  deşteptă  glasul  conştiinţei  voâstre, 
vă  va  conduce  în  împlinirea  datorinţelor  voastre  cătră 
Dumnezeu  şi  cătră  aproapele. 

Studiind  cuvân+ul  Domnului,  ne  apropiem  de  ei; 
şi  El  din  harul  său  se  apropie  de  noi. 

Dacă  acest  adevăr  n’ar  fi  fost  dat  uitării,  Biserica 
n’ar  fi  îndurat  o  decădere  aşâ  de  întristătoare. 

Urmărind  cu  atenţiune  desvoltarea  Bisericii,  începând 
dela  întemeiarea  ei  până  în  zilele  noastre,  asămănând 
ceeace  eră  ea  la  început  şi  ceeace  a  devenit  astăzi, 
ajungem  să  recunoaştem,  că  progresul  ei  exterior  şi  ma¬ 
terial,  în  parte  nu  s’a  îndeplinit  decât  în  paguba  cură¬ 
ţeniei  şi  a  puterii  sale  morale. 

Această  decadenţă  s’a  manifestat  şi  a  crescut  în 
raport  cu  negligenţa,  ce  s’a  pus  în  studiarea  Sfintelor 
Scripturi. 

Primii  creştini  nutriţi  din  sfintele  cărţi,  găsiră  în 
ele  ardoarea,  pe  care  o  dovediră  pentru  credinţă.  Dacă 
ei  s’au  lipsit  de  bunurile  lor  şi-şi  împărţiră  averile  între 
săraci ;  dacă-şi  consfinţiră  vieaţa  închinării  de  Dumnezeu 
şi  propagării  cuvântului  său;  dacă  s’au  devotat  cu  ab¬ 
negaţie  prigonirii;  dacă  s’au  supus,  cu  bucurie,  marti¬ 
rului,  cauza  e,  că  ei  se  întăreau  şi  se  mângăiau  prin 
cetirea  Sfintelor  Scripturi,  şi  mai  ales  prin  acea  carte 

dumnezeească,  în  care  Dumnezeu-Omul  ne*a  transmis 
învăţăturile  sale  prin  apostoli,  precum  şi  mărturiile  legă* 
turei  celei  nouă,  pe  care  a  venit  să  o  încheie  cu  ome¬ 
nirea.  Cei  dintâi  creştini  aveau  o  aşa  veneraţie  pentru 
scrierile  apostolice,  încât  voiau  să  le  ducă  cu  dânşii  în 
mormânt,  şi  în  timp  ce-şi  dădeau  răsuflarea  din  urmă, 
apăsându  le  pe  inima  lor,  ei  întipăriseră  mai  presus  de  toate 
în  sufletul  lor  dumnezeeştile  învăţăminte,  cuprinse  în  ele. 

Scoborâtori  prea  nevrednici  ai  acestor  cei  întâi  fii 
ai  Bisericii,  noi  n’am  călcat  pe  urmele  lor.  Cu  toate 
acestea  comparând  mijloacele,  ce  le  avem  noi  astăzi 
pentru  a  ne  instrui  în  adevărurile  credinţii,  cu  cele,  pe 
cari  le  aveau  strămoşii  noştri,  ce  avantagii  imense  avem 
noi  faţă  de  ei!  Dela  descoperirea  imprimeriei,  fiecine 
îşi  poate  câştigă  cărţile  sfinte  cu  uşurinţă.  Comentarele 
Părinţilor  Bisericii,  cercetările  făcute  de  cătră  savanţii 
ultimelor  veacuri  ne  ofer  uşurinţa  de  a  adânci  înţelesul 
textelor,  de  a  le  verifică  exactitatea,  de  a  îndreptă  lecţiile 
greşite,  traducerile  şi  ediţiile  s’au  înmulţit  la  infinit.  Cu 
toate  aceste  mijloace,  cari  ne  înlesnesc  studiarea  cuvân¬ 
tului  lui  Dumnezeu,  acest  cuvânt  rămâne  o  literă  moartă; 
lumea  aproape  nu-1  mai  studiază,  aproape  nu-1  mai  cu¬ 
noaşte;  ai  zice,  că  lumea  se  teme  să  nu  găsească  cumva 
o  condamnare,  prea  aspră  a  opiniilor,  a  credinţelor,  a 
moravurilor,  asupra  cărora  îi  place  a-şi  face  iluzii. 

Oăseşte-se  cel  puţin  un  rest  de  străduinţă  pentru 
cuvântul  lui  Dumnezeu  la  păstorii  aşezaţi  pentru  con¬ 
ducerea  turmei  Domnului  la  păşunea  cea  bună? 

«Păstorii,  după  sf.  Pavel,  au  fost  puşi  de  Dumnezeu, 
pentru  a  munci  la  desăvârşirea  credincioşilor  şi  la  zidirea 
trupului  lui  Hristos,  până  ce  vom  ajunge  toţi  la  unirea 
credinţei ,  şi  a  cunoştinţei  Fiului  lui  Dumnezeu ».  (Efes. 
IV,  12,  13). 

împlinesc  ei  oare  această  datorinţă?  Să  credem,  că 
cei  mai  mulţi  o  împlinesc;  dar  câţi  nu  sunt,  cari  nu-şi 
iau  drept  călăuze,  decât  propriile  lor  interese,  cari  nu 
predică  decât  intoleranţa,  ura,  desbinarea,  nu  numai  între 
fiii  aceluiaş  Părinte,  cari  aparţin  la  diferite  comunităţi 
creştine,  ci  chiar  între  fiii  aceleiaşi  Biserici?  întâlnim 
noi  oare  mulţi,  cari  să  se  aplice  a  răspândi  învăţăturile 
toleranţei  creştine,  a  răbdării,  a  indulgenţei,  a  dreptăţii, 
a  carităţii  şi  a  dragostei,  de  cari  ar  trebui  să  fie  însu¬ 
fleţiţi  toţi  oamenii  unii  faţă  de  alţii?  Acea  învăţătură, 
pe  care  o  găsim  în  poruncile  sublime  ale  evangheliei,  - 
este  oare  cea  a  păstorilor? 

Lumea  nu-şi  mai  bate  capul,  să  o  caute  în  această 
carte  dumnezeească.  Ba  ce  e  mai  mult,  nu  o  samănă  în 
lume,  care  rămâne  supusă  jugului  prejudiţiilor,  ca  şi 
când  ea  n’ar  fi  creştină. 

Poate-se  cineva  miră  după  toate  acestea,  că  po¬ 
poarele,  absorbite  de  grijile  existenţei  lor  de  toate  zilele, 
lăsate  în  seama  propriilor  lor  aspiraţii  religioase,  şi  lipsite 
de  conducerea  luminată  şi  de  influenţa  binefăcătoare 
a  acelora,  cari  ar  avea  datorinţa  să  Ie  apropie  de  Dum¬ 
nezeu,  se  îndepărtează,  dimpotrivă,  din  ce  în  ce  mai 
mult,  dela  calea  mântuirii? 

Cine  se  ocupă  în  zilele  noastre  cu  cetirea  Scripturii? 

Cine  o  studiază  mai  ales  într’un  spirit  cu  adevărat 
creştin  ? 

Noul-Testament  nefiind  cunoscut,  decât  într’un  mod 
superficial,  instrucţiunea  creştină  e  lipsită  în  genere  de  bază. 

In  toate  ţările  creştine,  nu  se  dau  copiilor,  decât 
elementele  unei  instrucţiuni  religioase  necomplecte,  aşa, 
că  ajunşi  la  vârsta  matură,  ei  nu  cunosc  îndestulitor 
nici  adevărurile  cele  mai  indispensabile  pentru  mântuire, 

nici  comoara  cuprinsă  în  cartea  descoperirilor  Fiului  lui 
Dumnezeu. 

Există  oare  în  toate  ţările  creştine  o  singură  Bi¬ 
serică,  care  să  fi  instituit  în  sânul  ei  un  astfel  de  învă¬ 
ţământ  religios,  care  să  poată  da  cunoaşterea  complectă 
a  Noului  Testament?  Nu  credem,  că  există. 

Cu  toate  aceştia  apostolii  n’au  scris  scrierile  lor 
sfinte  pentru  instrucţia  excepţională  a  clerului. 

Toate  ţările  îşi  ţin  de  onoare  să  dea  ştiinţelor  pro¬ 
fane  o  cât  mai  puternică  impulsiune;  pentruce  Bisericile 
nu-şi  ţin  şi  ele  de  onoare  să  dea  tuturor  credincioşilor 
o  cunoştinţă  deplină  a  sfintelor  cărţi;  spre  a  le  insuflă 
dragostea  de  Dumnezeu,  iubirea  faţă  de  oameni ;  pentru 
ale  înlesni  mijloacele  în  vederea  câştigării  bogăţiilor 
celor  vecinice? 

Nu-i  oare  aceasta  cea  mai  sublimă  dintre  ştiinţe? 
E  bine  să  cunoşti  istoria,  să  cunoşti  toate  sistemele  fi¬ 
losofice  vechi  şi  moderne,  să  cauţi  legile  creaţiunii  glo¬ 
bului  pământesc  şi  ale  cursului  astrelor,  să  aprofundezi 
cauzele  progresului  şi  ale  desvoltării  civilizaţiunii ;  dar 
mai  bine  ar  fi  să  cunoască  omul  pe  Dumnezeu  şi  pe 
Isus  Hristos,  fiiul  său,  opera  sa  de  graţie  şi  de  adevăr, 
codicele  dumnezeesc,  pe  care  la  lăsat  lumii. 

Toţi  creştinii  sunt  datori  să  dorească,  ca  studiul 
complect  al  Noului  Testament  să  fie  adoptat  în  toate  Bi¬ 
sericile  ca  temelia  fundamentală  a  educaţiunii.  Ar  rezultă 
din  aceasta  un  bine  universal;  s’ar  face  un  pas  foarte 
mare  către  unirea  inteligenţelor  şi  a  inimilor.  Cunoa¬ 
şterea  ezactâ  şi  adevărată  a  doctrinelor  evanghelice  ar 
apropiâ  în  mod  firesc  pe  toţi  creştinii.  In  prezenţa  stu¬ 
diului  sfintelor  cărţi,  nici  o  Biserică  n’ar  putea  propagă, 
printre  credincioşii  săi,  astfel  de  învăţături,  pe  cari  ele 
nu  le  autorizează;  interpretările  arbitrare,  defectuoase, 

interesate,  n’ar  putea  să  se  mai  răspândească;  reaua 
credinţă  şi  răutatea  ar  fi  nimicite  şi  creştinii  n’ar  mai 
fi  «ca  nişte  prunci,  învăluindu-se  şi  purtându-se  de  tot 
vântul  învăţăturei,  întru  amăgitura  oamenilor,  întru  vi¬ 
cleşug  spre  meşteşugirea  înşelăciunii».  (Sf.  Pavel,  Ep. 
cătră  Efes.  IV,  14). 

Numai  în  urma  ignorării  sfintelor  cărţi  au  ajuns 
anumite  Biserici  să  strice  credinţele  religioase  ale  po¬ 
poarelor  creştine,  şi  să  le  predice  intoleranţa  şi  ura  4n 
contra  fraţilor  lor. 

Spiritul  de  intoleranţă  din  partea  clerului  acestor 
Biserici  constituie  propria  lor  condamnare;  căci  adevărul 
nu  se  teme  de  nimic:  el  iubeşte  lumina,  e  plin  de  iubire, 
fiindcă  se  simte  tare  şi  este  tolerant  din  cauza  puterii 
sale.  Dar  învăţăturile  falşe  nu  pot  suportă  lumina  şi  nu 
pot  fi  propagate  decât  în  întunerec.  Isus  Hristos  a  zis 
însuşi :  « Eu  lumină  în '  lume  am  venit,  ca  tot  cela  ce 
crede  întru  mine,  întru  întunerec  să  nu  rămâie».  (Sf. 
Ioan  XII,  46).  «Că  tot  celace  face  rele,  urăşte  lumina 
şi  nu  vine  la  lumină,  ca  să  nu  se  vădească  lucrurile  Iui. 
Iar  cela  ce  face  adevărul,  vine  la  lumină,  ca  să  se  arăte 
lucrurile  lui,  că  întru  Dumnezeu  sunt  lucrate».  (Sf.  Ioan 
III,  20,  21).  «Nici  aprind  făclie  şi  o  pun  subt  obroc, 
ci  în  sfeşnic  şi  luminează  tuturor  celorce  sunt  în  casă». 
(Sf.  Mat.  V,  15.) 

Nu  s’ar  putea  vesteji  mai  bine  învăţătura  acelor 
doctori,  cari  propoveduiesc  ignoranţa,  turburarea  şi  des- 
binarea  între  creştini,  decât  tocmai  citând  astfel  de 
cuvinte. 

* 

Asupra  acestui  al  doilea  articol,  P.  G.  Medd,  preot 
al  Bisericii  catolice,  de  rit  anglican,  membru  al  Cole¬ 
giului  şi  Universităţii  din  Oxford,  a  făcut  următoarele 
observări  la  timpul  său:  20 

«In  articolul  întitulat:  Studiul  Sfintelor  Scripturi, 
se  pune  întrebarea:  «Există  oare  în  toate  ţările  creştine 
o  singură  Biserică,  care  să  fi  instituit  în  sânul  ei  un 
astfel  de  învăţământ  religios,  care  să  poată  da  cu¬ 
noaşterea  completă  a  Noului  Testament?  Nu  credem  că 
există». 

«Colaboratorul  Dv.  nu  cunoaşte,  cu  toată  evidenţa, 
Biserica  de  dincoace  de  strâmtoare,  care  rânduieşte 
pentru  vecernia  ca  şi  pentru  utrenia  fiecărei  zile,  două 
lecţii  din  Sfânta  Scriptură,  una  scoasă  din  Vechiul,  alta 
din  Noul  Testament,  şi  în  care,  în  urma  dispoziţiei  ca¬ 
lendarului,  se  citeşte  publice  Vechiul  Testament  odată, 
şi  Noul  Testament  de  trei  ori  în  fiecare  an,  fără  a  socoti 
epistolele  şi  evangheliile  din  dumineci  şi  zilele  de  săr¬ 
bătoare. 

«In  catedrale,  în  colegii  şi  în  şcoalele  publice  cele 
mari,  şi  în  mai  multe  parohii,  slujba  zilnică  s’a  menţinut 
totdeauna,  şi  numărul  parohiilor,  în  cari  preoţii  zic  pu¬ 
blice  rugăciuni,  creşte  din  zi  în  zi.  De  altfel,  cei  mai 
mulţi  dintre  păstori  au  aşa  numitele  «Bible-classes»  pentru 
explicarea  Sfintelor  Scripturi,  şi  printr’o  înţelegere  aproape 
universală  între  membrii  Bisericii  noastre,  pe  care  am 
putea-o  numi  astăzi  universală,  Biblia  este  în  mod  de¬ 
finitiv  acceptată  «ca  temelia  fundamentală  a  educaţiunei». 

* 

Autorul  articolului  răspunde:  Suntem  prea  fericiţi 
luând  la  cunoştinţă  aceste  amănunte,  pe  cari  nu  Ie  cu- 
noştiam,  şi  felicităm  Biserica  Angliei,  că  pune  Sfintele 
Scripturi  ca  temelie  a  educaţiunei.  Ea  nu  va  putea  do¬ 
bândi,  cu  vremea,  decât  rezultate  strălucite  din  această 
măsură,  mai  ales,  dacă  ea  răspândeşte  din  ce  în  ce  tot 
mai  mult  acest  principiu,  adoptat  de  ea;  că  înţelesul 

Catolic  (sobornicesc)  trebuie  să  fie  preferit  înţelesului 
particular.  Ea  va  ajunge  în  felul  acesta  să  slăbiască  din 
ce  în  ce  mai  mult  partidele,  cari  o  desbină,  şi  să  se 
unească  pe  baza  adevărului. 

(După  Sergie  Souschkopf/.  I.  Belcttţă. 


Originea  şi  însemnătatea  cuvântului 
„cleric". 

Fericitul  mitropolit  Şaguna,  în  opul  său  « Compendiu 
de  dreptul  canonic »  ed.  1.  din  1868,  Ia  pag.  179,  tratează 
despre  înţelesul  cuvântului  «cleric»,  precum  şi  despre 
persoanele,  cărora  sfintele  canoane  Ie  dau  numirea 
aceasta.  Cuvântul  cleric  —  zice  Şaguna  —  este  derivat 
din  grecescul  U» îpo?  şi  însemnează  soarte,  prin  urmare 
sub  cleric  se  înţelege  cel  ales  prin  soarte.  Balsamon  şi 
fericitul  Chrisant  şi  pe  monachi  i-au  numit  clerici, 
pornind  dela  faptul,  că  apostolii  au  aruncat  sorţi  pentru 
alegerea  altui  apostol  în  locul  lui  luda  vânzătorul. 

Novela  123  a  împăratului  lustinian,  numeşte  clerici 
pe  presbiteri,  diaconi,  ipodiaconi,  cetitori  şi  cântăreţi. 
Tot  aceste  persoane  sunt  numărate  între  clerici  şi  de 
Euthymîus  Ioannovics,  care  în  opul  « Principia  luris 
Ecclesiastici  veteris  orthodoxae  orientalis  ecclesiae »,  apărut 
în  Neoplanta  Ia  anul  1841,  la  pag.  28  zice:  «Clerici 
dicuntur :  Presbyteri,  Diaconi,  Subdiaconi,  Lectores,  Can- 
tores,  Adiuratores  et  Aeditui». 

Nu  cred,  că  s’ar  află  în  canoanele  sf.  noastre  bi¬ 
serici  vre-unul,  care  ar  designa  mai  bine  persoanele  din 
cler  (în  înţelesul  larg  al  cuvântului)  ca  şi  canonul  al 

24-lea  al  sinodului  local  din  Laodicea,  care  zice :  «Cei 

20* 

din  cler,  dela  preot  până  Ia  ce!  mai  mic  servitor  bisericesc, 
n’au  voie  să  între  în  cârciumă...»  Luând  ca  bază  acest 
canon,  înţelegem  pe  deplin  următoarea  definiţie,  pe  care 
o  avem  dela  Isidor  de  Sevilla:  «Generaliter  clerici  omnes 
nuncupantur  qui  in  ecclesia  Christi  deserviunt...» 

Dupăce  acum  ştim,  cari  persoane  aparţin  clerului 
şi  am  văzut  şi  înţelesul  ce-1  dă  Şaguna  cuvântului  cleric, 
în  cele  următoare  vom  căuta,  dacă  mai  are  eventual  şi 
alt  înţeles  acest  cuvânt,  mai  ales,  că  înţelesul  ce-1  aflăm 
în  Compendiul  lui  de  dreptul  canonic,  uşor  ne  poate 
duce  la  concluzia,  că  şi  noi,  slujitorii  bisericei  noastre, 
de  aceea  ne  numim  clerici,  fiindcă  soartea  a  voit  ca 
unul  din  noi  să  ajungă  într’o  slujbă  bisericească,  celalalt 
în  alta  şi  aşa  mai  departe.  Cu  atât  mai  vârtos  va  fi 
necesar  să  căutăm  şi  un  alt  înţeles  al  cuvântului  «cleric», 
cu  cât  în  manualele  de  drept  bisericesc  mai  accesibile 
preoţimii  noastre,  întâlnim  tot  numai  explicaţia  dată  de 
Şaguna.  Aşa  de  exemplu  Compendiul  de  drept  bisericesc 
(apărut  în  Bucureşti  la  1898)  al  preotului  Vasile  Pocitan, 
la  pag.  70  are  aceeaş  tâlcuire  asupra  acestui  cuvânt, 
pe  care  o  aflăm  la  Şaguna. 

Profesorul  universitar  Dr.  Franz  Laurin  în  scrierea 
sa:  « Der  Zdlibatzwang-»  ocupându-se  cu  chestia  căsă¬ 
toriei  clericilor,  mai  întâi  se  ocupă  şi  de  înţelesul  cu¬ 
vântului  cleric,  spunând,  că  derivă  dela  grecescul  bA^oc 
(pars,  sors,  Antheil,  Erbtheil,  Loos).  După  Laurin  anu¬ 
mite  persoane  bisericeşti  de  aceea  poartă  numirea 
«clerici»,  pentrucă  pe  deoparte  după  chipul  preoţilor  şi 
leviţilor  vechiului  Testament  au  ca  chemare  specială  a 
sluji  lui  Dumnezeu  şi  astfel  însuş  Dumnezeu  este  partea 
lor  (pars,  sors),  iar  pe  de  altă  parte  acele  persoane, 
numite  «clerici»  sunt  proprietatea  (pars,  sors)  lui  Dum¬ 
nezeu,  sub  care  se  înţelege  o  proprietate  deosebită. 

Părerea  lui  Laurin  o  înţelegem,  dacă  cităm  în  text  la¬ 
tinesc  vers  20  cap  18,  din  cartea  Numerilor:  «Dixit- 
que  Dominus,  ad  Aaron:  In  terra  eorum  (sc.  filiorum 
Israel)  nihil  possidebitis,  nec  habebitis  partem  inter  eos. 
Ego  pars  et  hereditas  tua  in  medio  filiorum  Israel». 

Textul  acesta  chiar  şi  în  româneşte  e  potrivit  pentru 
a  demonstra,  că  cuvântul  «cliros»  nu  însemnează  numai 
«soarte»,  ci  şi  «parte»:  «Şi  a  grăit  Domnul  cătră  Aaron: 
în  pământul  lor  să  nu  ai  moşie,  şi  parte  nu  va  fi  ţie 
întru  dânşii,  că  eu  sunt  partea  ta ,  şi  moşia  ta  între  fiii 
iui  Israil».  Dacă  deci,  cum  ne  arată  citatul  acesta,  însuş 
Dumnezeu  a  zis  că  preoţii  Testamentului  vechiu  sunt 
părtaşi  ai  lui  Dumnezeu,  cu  atât  mai  vârtos  a  devenit 
Dumnezeu  partea  preoţilor  Testamentului  nou,  şi  de 
aceea  cuvântul  «cleric»  nu  însemnează  numai:  ales  prin 
soarte,  ci  părtaş  de  ceva,  căci  cuvântul  „B însem¬ 
nează  şi  «parte»,  ceeace  nu  e  identic  cu  însemnarea  de: 
«soarte»,  căci  doar  ştim  din  experienţă,  că  de  multeori 
recurge  omul  Ia  ceva  prin  soarte  şi  tot  n’are  totdeauna 
parte  de  ceeace  doreşte.  Iar  luând  cuvântul  «soarte»  în 
înţelesul  de:  «soartea  aşâ  a  voit,  întâmple-se  ce  se  va 
întâmplă»  etc.,  atunci  noi  în  calitate  de  clerici  deri- 
vându-ne  numirea  dela  cuvântul  «soarte»  în  acest  din 
urmă  înţeles,  nu  am  prea  fi  îndemnaţi  la  fapte  preoţeşti 
mânaţi  de  înţelesul  sublim  al  numelui  ce-1  purtăm. 

Altcum  se  prezintă  lucrul,  dacă  dăm  cuvântului 
înţelesul  de :  parte,  moştenire,  (Antheil,  Erbtheil). 
Atunci  purtăm  numele  de  clerici  ca  pe  un  nume  cum 
nu  se  poate  mai  înălţător,  ca  şi  care  nu  vom  află  ase¬ 
menea.  Aşâ  explică  acest  cuvânt  fericitul  Ieronim  în 
epistola  cătră  Nepoţian:  «Miniştri  Dei  propterea  vo- 
cantur  clerici ,  vel  quia  de  sorte  sunt  Domini,  vel  quia 
ipse  Dominus  sors,  id  est,  pars  clericorum  est».  (Slu- 

jitorii  lui  Dumnezeu  de  aceea  se  numesc  clerici,  sau 
fiiridcă  sunt  sorţiţi  Domnului,  ori  fiindcă  însuş  Domnul 
este  soartea,  adecă  partea  clericilor). 

Aşadară  fericitul  leronim  admite  o  astfel  de  inter¬ 
pretare  a  cuvântului  «cleric»  şi  citatul  de  mai  sus  al 
lui  îl  aflăm  şi  la  Milaş:  Das  Kirchenrecht  der  morgen- 
lăndischen  Kirche.  Zara,  1897,  la  pag.  216.  Milaş  zice  că 
cuvântul  «clerus»  în  sine  însemnează  «soarte»  şi  ca  să 
arate  cum  şi  în  ce  înţeles  se  foloseşte  nu  în  sine,  ci 
pentru  numirea  anumitor  persoane,  citează  cuvintele  deja 
menţionate  ale  lui  leronim.  Acesta  însă,  dupăcum  cetim 
la  Milaş  şi  dupăcum  putem  vedea  din  textul  citat,  are 
două  păreri  cu  privire  la  interpretarea  cuvântului  „&h}(>osu. 
Anumite  persoane  sunt  înzestrate  cu  numirea  de  «clerici» 
fiind  prin  soarte  ale  lui  Dumnezeu  (de  sorte  sunt  Do¬ 
mini),  şi  după  a  doua  părere  de  aceea  se  numesc  aşa, 
fiindcă  Dumnezeu  e  partea  lor.  Din  aceste  păreri  le¬ 
ronim  militează  pe  lângă  cea  dintâi,  dar  Milaş  nu  se 
exprimă,  care  din  cele  două  păreri  e  cea  mai  potrivită. 

Interpretarea  aceasta,  că  adecă  Domnul  Dumnezeu 
este  partea,  moştenirea  slujitorilor  lui  Dumnezeu,  şi 
pentru  acest  motiv  se  numesc  «clerici»,  nu  e  lipsită 
de  argumente.  Căci  ,  chiar  în  Testamentul  vechiu,  pe 
lângă  locul  citat,  se  mai  găsesc  locuri,  unde  se  spune, 
că  Domnul  este  partea,  este  moştenirea  celorce-i  slujesc 
lui.  Aşâ  în  psajmul  15,  v.  5,  zice  prorocul  David: 
«Domnul  este  partea  moştenirii  mele».  In  Testamentul 
nou  încă  găsim  astfel  de  înţeles  pentru  designarea  per¬ 
soanelor  ce  s’au  dedicat  slujirii  lui  Dumnezeu.  In  epi¬ 
stola  cătră  Efezeni  cap  1,  v.  11,  se  zice,  că  prin  Isus 
Hristos  iudeo-creştinii  au  ajuns  la  moştenirea  lor,  iar  în 
aceeaş  epistolă  la  cap  2,  v.  19,  li  se  atrage  celor  din 
Efez  luarea  aminte,  ca  pe  viitor  să  nu  mai  fie  ca  nişte 

oaspeţi  şi  străini  în  ca9a  lui  Dumnezeu,  ci  să  se  con¬ 
sidere  ca  cetăţeni  ai  împărăţiei  Iui  Dumnezeu. 

Când  dară  în  împărăţia  lui  Dumnezeu  t6t  creştinul 
este  cetăţean  şi  însaş  Scriptura  ne  spune,  că  moştenirea 
creştinilor  adevăraţi  e  Isus  Hristos,  cu  atât  mai  mult 
e  Domnul  nostru  Isus  Hristos  moştenirea  slujitorilor  la 
altarul  Domnului.  Tocmai  de  aceea,  pentruca  şi  prin 
numire  să  se  arate,  că  ei  au  pe  Domnul  Dumnezeu  de 
moştenire,  s’au  numit  clerici. 

Originea  cuvântului  «cleric»  o  aflăm  explicată  şi 
în  scrierea :  « Enstehung  und  Entwickelung  der  Kirchen- 
verfassung  und  des  Kirchenrechts  in  den  zwei  ersten 
Jahrhunderten »,  Leipzig  1910,  a  Iui  Adolf  Harnack,  care 
la  pag.  81  a  acestei  scrieri  spune,  că  în  înţeles  tehnic 
cuvântul  cler  începe  a  fi  folosit  în  locuri  ca  Faptele 
Apostolilor  I,  17:  „tov  &lijoov  r fjg  ţia&ovîccq*.  Mai  departe 
zice  Harnack:  „Ktfpog  ist  das  Los  (im  eigentlichen  und 
im  ubertragenen  Sinn),  durch  welches  man  etwas  ge- 
winnt,  sodann  das  Gewonnene  (ein  Anteil,  ein  Platz, 
ein  Amt)  selbst,  endlich  bezeichnet  es  die  Gruppe  derer, 
die  einen  Anteil  (ein  Amt)  erhalten  haben“.  Cuvânta 
«bjpoc,  după  Harnack,  în  înţeles  propriu  şi  în  înţeles 
larg  însemnează  soartea,  prin  care  cineva  face  rost  de 
ceva,  obţine  un  oarecare  rezultat,  apoi  rezultatul  însuş 
(o  parte,  un  loc,  un  oficiu)  şi  în  sfârşit  însemnează  pe 
toţi  aceia,  cari  au  obţinut  un  loc,  un  oficiu,  o  parte 
oarecare. 

Găsim  deci  şi  la  Harnack  interpretarea  cuvântului 
«cleric»  în  înţelesul,  că  „nhipog"  însemnează  nu  numai 
soarte,  ci  şi  «parte». 

Nicăiri  nu  vom  află  o  tagmă,  a  cărei  chemare  să 
exceleze  atât  de  mult  chiar  şi  prin  numirea  ce  o  poartă, 
ca  tagma  celorce  se  numesc  «clerici».  Numai  cei  cu 

oficiu  bisericesc  au  fost  numiţi  de  istorie  cu  cuvântul 
«cleric»  şi  în  mai  multe  locuri  obvine  numirea  de 
„nfo'igoQ  tmv  ft aQrvQw»11,  ca  dovadă,  că  numai  cei  bisericeşti 
se  chemau  clerici. 

Explicaţia  desvoltată  aici  o  dă  cuvântului  «cler»  şi 
canonistul  Dr.  Schulte  în  scrierea  sa:  « Der  Zolibat  der 
Geistlichen».  Explicată  în  felul  acesta  originea  cuvântului 
«cler»,  ne  convingem,  că  însemnătatea  acestui  cuvânt 
e  cât  se  poate  de  mare,  căci  ea  rezultă  din  înţelesul, 
ce-1  are  cuvântul  după  explicaţia  din  aceste  rânduri. 

Multe  foloase  putem  avea  cugetându-ne  cu  deplină 
seriozitate  asupra  numirii,  ce  o  purtăm  noi  clericii.  A 
ţinea  la  demnitatea  numelui  ce-1  purtăm,  înseamnă  a 
dovedi  prin  fapte,  că  într’adevăr  Domnul  este  partea 
şi  moştenirea  noastră. 

Preotul  român  poate  fi  înălţat  cu  toată  dreptatea, 
că  ţăranul  i-a  ştiut  şi  îi  ştie  da  alocuţia  cea  mai  po¬ 
trivită  cu  numirea  sa  de  membru  al  clerului.  Căci  acela, 
care  e  într’adevăr  cleric,  adecă  parte  a  lui  Dumnezeu, 
acela  merită,  ca  ţăranul  să-l  cheme  «părinte».  Un  astfel 
de  preot  se  şi  înalţă,  când  credincioşii  i  se  adresează 
ca  unui  părinte. 

Numirea  aceasta  sublimă  trebuie  să  ne  îndemne 
ia  fapte  mari,  la  fapte  cu  adevărat  preoţeşti.  Pentrucă 
mare  însemnătate  rezidă  în  numirea,  ce  o  luăm  cu  în¬ 
cepere  dela  timpul  când  întrăm  în  şirul  celorce  se  pre¬ 
gătesc  pentru  sfânta  chemare  a  preoţiei. 

Dr.  Gh.  Cotnşa. 

Părticelele  pentru  cuminecarea 
credincioşilor. 

In  «Cultura  creştină»  se  dă  o  greşită  îndrumare  cu 
privire  la  părticelele,  din  cari  se  pot  cuminecă  credin¬ 
cioşii.  Nu  am  avea  nici  un  amestec  în  socotinţele  ce  se 
ivesc  într’o  altă  biserică,  fie  chiar  soră  cu  a  noastră, 
câtă  vreme  nu  ne  ating  şi  pe  noi.  O  facem  de  astă- 
dată  —  mânecând  dela  «Cultura  creştină»  —  numai 
pentruca  nu  cumva  să  fie  şi  la  noi  tâlcuitori  greşiţi  faţă 
cu  o  chestiune  limpede,  prin  dispoziţiile  cari  o  normează. 

Acolo  se  scrie:  «Cuvintele  de  consacrare  se  rostesc 
la  sfânta  liturghie  şi  trebuie  să  se  rostească  nu  numai 
asupra  aşa  numitului  «agneţ»  sau  «agneţe»,  ci  asupra 
tuturor  părticelelor,  ce  sunt  pe  disc,  aşâ  că  nu  încape 
nici  cea  mai  mică  discuţie  privitor  la  aceea,  că  după 
consacrare  Domnul  Hristos  ar  fi  de  faţă  numai  prin 
«agneţ»,  sau  şi  în  toate  celelalte  părticele.  Iar  dacă 
Domnul  Hristos  după  consacrare  este  de  faţă,  precum 
este  în  toate  părticelele  de  pe  disc,  e  limpede,  că  cu¬ 
minecarea  credincioşilor  se  poate  face  din  toate  părti¬ 
celele  adunate  în  potir  spre  acest  scop.  Adevărat,  că 
rubrica  prescrie,  ca  credincioşii  să  se  cuminece  din  anu¬ 
mite  părţi  ale  agneţului  (Ni  şi  Ka),  în  practică  însă  se 
folosesc  la  cuminecare  toate  părticelele  consacrate.  Şî 
practica  aceasta  are  o  mulţime  de  avantagii  faţă  de 
practica  codificată  în  rubricatură,  care  va  trebui  să  se 
schimbe  potrivit  cu  noua  practică  universală  şi  foarte 
raţională». 

Nu  ne  putem  da  seama  în  temeiul  căror  socotinţe 
se  fac  aceste  afirmaţiuni,  câtă  vreme  e  clar,  că  numai 
«agneţul»  reprezintă  trupul  Domnului,  iară  celelalte  pe 
preacurata  Fecioară  şi  cele  9  cete  îngereşti,  cari  fac 

asistenţa  împăratului  în  ceruri,  precum  se  scot  părti¬ 
cele  şi  pentru  ceice  aduc  darurile,  ori  se  pomenesc 
numai,  dintre  credincioşii  drept  măritori ,  adecă  a  acelor, 
cari  după  adevăr  măresc  pe  Dumnezeu  pe  pământ  şi 
în  numelor  cărora  asemenea  se  scot  părticele.  Adevărat, 
că  pe  disc  la  binecuvântarea  prefacerii  se  află  atât 
agneţul  cât  şi  celelalte  părticele,  la  cari  însă  nu  se  re- 
fereşte  formula  consacrării.  Aceasta  mai  mult  se  eviden¬ 
ţiază  la  sfânta  înălţare,  când  se  rosteşte  «sfintele  sfinţilor», 
cuvinte,  cari  se  rapoartă  numai  la  «agneţul»,  acum  trupul 
Domnului,  care  se  ridică  dintre  celelalte  părticele.  Numai 
«agneţul»  este  numit  «mielul  lui  Dumnezeu»,  care  se 
sfărâmă  şi  se  împarte  fără  să  se  despartă,  care  se  mănâncă 
fără  să  se  sfârşească,  şi  sfinţeşte  pe  ceice  se  împărtăşesc. 
Părticica  Isus  se  pune  în  potir,  din  Hristos  se  cumi¬ 
necă  preoţii,  Ni-Ka  rămânând  pe  seama  credincioşilor. 
Toate  celelalte  părticele  rămân  şi  pe  mai  departe  —  şi 
după  consacrare  —  reprezentante  a  celor  pentru  cari 
s’au  scos,  unii  membrii  ai  bisericii  preamărite,  alţii  membrii 
ai  bisericei  vii.  Şi  credem  că  aceste  părticele  se  scot 
anume  ca  Ia  aducerea  jertfei  să  fie  reprezentată  în¬ 
treaga  biserică,  cum  însăşi  jertfa  nu  e  numai  a  celor 
cari  o  aduc,  a  acelor  pentru  cari  se  aduce  şi  a  celor 
cari  azistă  pe  pământ  la  aducerea  ei,  dupăcum  o  spune 
şi  canonicul  Dr.  Victor  Szmigelski  în  «Jertfa  creştinilor» 
—  Introducerea  dogmatică:  «Biserica  întreagă  se  îm¬ 
părtăşeşte  de  rodul  general  al  jertfei,  credincioşii  cari 
iau  parte  din  rodul  ei  special,  iar  preotul  primeşte  rodul 
cel  mai  special  —  fiind  cel  mai  deaproape  părtaş  şi  în 
măsura  cea  mai  mare». 

Că  de  fapt  celelalte  părticele  în  afară  de  «agneţ»  nu 
se  prefac  în  trupul  Domnului,  se  ilustrează  cu  mai 
puţină  atenţiune,  ce  li  se  dă  fiind  adunate  în  potir  toate 

deodată  şi  fără  deosebire,  rostindu-se  numai  cuvintele: 
«spală  Doamne  păcatele  celor  ce  s’au  pomenit  aicea». 
Deci  au  fost  scoase  pe  disc  numai  pentru  p'  amărirea 
unora,  a  celor  cari  petrec  în  cer  şi  pentru  iertarea  pă¬ 
catelor  altora,  cari  sunt  pe  pământ,  ori  în  stare  de  aştep¬ 
tare  a  judecăţii  dincolo  de  mormânt.  Că  acesta  a  fost 
modul  de  a  vedea  al  bisericei  dintru  început  şi  măcar 
din  timpul  când  s’a  stabilit  definitiv  forma  aducerii  jertfei 
în  liturghii  scrise,  o  adevereşte  rubricatura  din  liturghiile 
în  uz,  care  dispune:  «Celelalte  două  sfinte  părticele, 
adecă:  Ni-Ka  se  sfarmă  în  părticele  mai  mici,  cât  să 
fie  de  ajuns  pentru  ceice  vor  să  se  împărtăşească.  Din 
părticica  preasfintei  Născătoare  de  Dumnezeu,  sau  din 
ale  celor  nouă  cete,  sau  din  altele  câte  sunt  pe  sfântul 
disc,  să  nu  se  împărtăşească  nimenea  nici  decum,  ci 
numai  din  sfânta  pâne  (agneţ)».  Această  dispoziţie  se 
bazează  pe  practica  veche  a  bisericei,  pe  care  o  găsim 
mai  pe  larg  pusă  în  Pidalion,  la  subînsemnarea  cano¬ 
nului  28  dela  al  şaselea  sinod  ecum.,  care  opreşte  a  se 
amestecă  cu -sfintele  din  potir  struguri  aduşi  la  biserică 
ca  pârgă  din  roada  nouă  a  viţei,  lată  cuvintele,  care  ne 
învaţă  cum  să  urmeze  preotul,  ca  nu  cumva  să  amestece 
părticelele  pentru  cuminecarea  credincioşilor  cu  celelalte 
părticele:  «Şi  nu  numai  osebit  de  struguri  (sau  de  poamă) 
se  cuvine  a  se  da  dumezeiasca  împărtăşire,  ci  deose¬ 
bită  şi  de  însuşi  părticelele  celelalte  puse  în  sfântul 
potir.  Pentru  aceasta  şi  Simeon  al  Tesalonicului  (cap. 
94)  zice,  că  preoţii  se  cuvine  bine  să  ia  aminte  a  nu 
împărtăşi  pe  creştini  din  părticele  (adecă  din  cea  scoasă 
pentru  Născătoarea  de  Dumnezeu,  din  cetele  cele  nouă, 
nici  din  părticelele  cele  scoase  pentru  fieşte  care  nume 
ce  pomenesc),  ci  din  însuş  trupul  Domnului.  Iară  de  vor 
fi  mulţi  ceice  au  să  se  împărtăşească,  atuncea  să  nu 


pue  părticelele  în  sfântul  potir,  pentruca  să  nu  greşească 
să  împărtăşească  pe  vreunul  dintr’ânsele,  ci  să  le  lase 
pe  sfântul  disc  şi  după  ce  va  împărtăşi  pe  norod,  atunci 
puindu-le  va  săvârşi,  precum  aşa  obicinuesc  a  face  şi 
la  lavrele  cele  mari  ale  sfântului  Munte,  îngrijindu-se 
presbiterii  a  scoate  agneţi  mai  mare  după  analogia  no» 
rodului,  ce  are  a  se  împărtăşi».  Acelaş  Simeon  Tesalo- 
niceanui  mai  zice  în  privinţa  aceasta:  «Părticelele  sfin¬ 
ţilor  sunt  puse  în  locul  sfinţilor  înşişi,  aducându-se  în 
memoria  şi  onoarea  lor  şi  spre  mântuirea  noastră.  Căci 
sfinţii  aşişderea  iau  parte  la  misterul  cel  înfricoşat  ca 
împreună  nevoitori  alui  Hristos  . ..  Dară  părticelele  acestea 
nu  se  prefac  în  corpul  Domnului  sau  în  corpurile  sfin¬ 
ţilor,  ci  ele  sunt  numai  daruri  şi  sacrificii...  aduse  lui 
pe  numele  lor,  cari  se  sfinţesc  prin  lucrarea  misteriilor, 
prin  împreunare  şi  împărtăşire  şi  dând  sfinţenie  şi  ace- 
,lora,  pentru  cari  se  aduc».  Tarnawschi,  Liturgica  p.  476. 

E  clar  deci,  că  păreri  personale  ca  şi  aceea  din 
«Cultura  creştină»  sunt  nu  numai  greşite,  dar  nu  se 
potrivesc  cu  învăţătura  dogmatică  a  bisericei,  după  care 
numai  «agneţul»  se  preface  în  trupul  Domnului  şi  în 
urmare  numai  din  acela  se  pot  împărtăşi  şi  creştinii, 
după  cum  se  vede  şi  din  vechea  practică  a  bisericei,  — 
oricât  s’ar  susţinea  că  alta  e  practica  «universală  şi  foarte 
raţională».  Nu  înţelegem,  de  ce  să  fie  «raţională»  o  ase¬ 
menea  practică.  Ştim  apoi  că  lucrurile  credinţei  nu  le 
poate  strămută  raţiunea,  —  dar  nici  nu  poate  fi  uni¬ 
versală,  pe  câtă  vreme  Liturghierul,  ca  cel  mai  la  înde¬ 
mână  îndrumător  al  preotului  altcum  dispune.  —  Tot 
asemenea  nu  se  vede  nici  mulţimea  de  «ăvantagii»  a 
nouei  practice;  doară  mai  puţina  grije,  ce  o  ar  aveâ 
preotul?  Să  nu  fie!  Preotul  P.  Moruşca. 

Pilde  şi  asemănări. 

Mormântul  lui  Avesalom.  Un  învăţat  a  călătorit  prin  Pa¬ 
lestina  cu  gândul  ca  să  adune  dovezi  împotriva  vredniciei  de 
credinţă  şi  a  adevărului  Sfintei  Scripturi.  IntPo  zi  şedea  lângă 
mormântul  lui  Avesalom,  care  nu  e  departe  de  Ierusalim. 
Tocmai  atunci  a  trecut  pe  acolo  o  femeie  arabă,  care  a  ridicat 
de  jos  o  piatră  şi  a  aruncat-o  spre  mormânt.  Acelaş  lucru  l-a 
făcut  şi  fiiul  ei,  care  o  însoţeâ.  «De  ce  aţi  lovit  cu  pietri  mor¬ 
mântul?»  —  o  întrebă  pe  femeie  învăţatul.  «Pentrucă  acolo  e 
îngropat  un  fiu  rău,  care  n’a  ascultat  pe  tatăl  său»  —  f£i  ră¬ 
spunsul.  «Cum  l-a  chemat  pe  tatăl  său?»  — «David»,  răspunse 
femeia  şi  apoi  şi-a  continuat  drumul. 

Acea  femeie  mohamedană  nu  cunoşteâ  Sf.  Scriptură,  pr,o- 
babil  nu  ştiă  nici  ceti,  dar  din  tradiţia  ce  s’a  propagat  din  ge¬ 
neraţie  în  generaţie  a  aflat  şi  ea,  ce  purtare  a  avut  Avesalom 
şi  după  aproape  3000  de  ani  cazul  acelui  fiu  neascultător 
serveâ  ca  pildă  rea,  de  care  alţii  să  se  ferească. 

Foaia  in  care  am  găsit  povestită  această  întâmplare,  mai 
spunea,  că  ea  a  impresionat  atât  de  mult  pe  acel  învăţat,  încât 
s’a  întors  cu  inima  la  Dumnezeu,  Părintele  cel  bun  al  tuturora. 

* 

Unde  poţi  găsi  mângâiere?  Renumitul  bărbat  de  stat  şi 
cancelar  suedez  Oxenstierna,  dupăce  îmbătrânise  s’a  retras  din 
vârtejul  vieţii  mari,  vrând  să-şi  petreacă  restul  zilelor  în  singu¬ 
rătate  şi  linişte.  Cu  o  ocazie  vizitându-1  un  ambasador  englez, 
Oxentierna  j-a  spus  următoarele  i 

«Eu  am  trecut  prin  multe  păţanii  în  vieaţă,  dar  am  avut 
şi  zile  plăcute.  Totuşi  arta  de  a  trăi  vesel  şi  fericit  numai  acum 
pe  urmă  am  învăţat-o.  Mulţumesc  iui  Dumnezeu  că  mi  a  lăsat 
vreme  ca  să-l  cunosc  pe  El  şi  să  mă  cunosc  mai  bine  şi  pe 
mine.  Cea  mai  mare  plăcere  pe  care  o  caut  şi  o  am  acum  şi 
care  îmi  oferă  mai  mult  decât  toate  bunătăţile  pe  cari  mi  le:a 
putut  da  lumea,  e  că  acum  cunosc  şi  simţesc  în  inima  mea  iu¬ 
birea  lui  Dumnezeu  şi  mă  simt  fericit  că  pot  ceti  această  carte». 
Când  a  pronunţat  cancelarul  cuvintele  din  urmă,  a  pus  mâna 
pe  Sf.  Scriptură.  «D-Ta,  domnul  meu,  eşti  In  floarea  vieţii,  te 

bucuri  de  favoarea  regilor  şi  a  principilor  şi  ţi-se  încredinţează 
lucrări  de  mare  însemnătate.  Dar  toate  acestea  te  vor  părăsi 
cu  timpul.  Atunci  vei  înţelege  mai  bine  cuvintele  mele  şi-mi 
vei  dă  dreptate,  că  adevărata  înţelepciune,  mângâiere  şi  plăcere 
o  poţi  găsi  numai  într’o  vieaţă  evlavioasă  şi  străbătută  de  duhul 
lui  Dumnezeu». 

* 

Unde-i  Biblia  ta?  In  timpul  răsboiului  din  1870 — 1871 
dintre  Germani  şi  Francezi,  la  un  serviciu  religios  ţinut  sub 
cerul  liber  s’a  înşirat  între  soldaţii  germani  şi  un  bătrân  ţăran 
francez,  ţinând  în  mână  o  carte  groasă  şi  cântând  împreună  cu 
soldaţii  «Ein  feste  Burg  ist  unser  Gott».  întrebat  fiind  de  unde 
ştie  să  se  roage  nemţeşte,  a  răspuns  că  şi  el  e  de  origine 
German  şi  a  venit  în  Franţa  împreună  cu  armata  germană  în 
decursul  răsboaielor  din  1813/14;  imbolnăvindu-se  întFun  sat 
la  fost  primit  şi  îngrijit  în  casa  unui  om,  care  neavând  copii 
l-a  adoptat.  Exprimându-şi  soldaţii  mirarea  că,  deşi  a  trăit  atâta 
timp  intre  Francezi,  totuşi  nu  şi-a  uitat  limba  maternă,  ba  vor¬ 
beşte  chiar  o  limbă  nemţească  aleasă,  bătrânul  li-a  arătat  Biblia 
pe  care  o  ţinea  subsuoară  şi  le  zise:  «Această  carte  am  luat-o 
cu  mine  când  mi-am  părăsit  patria;  zilnic  am  cetit  într’ânsa  şi 
aşa  nu  mi-am  uitat  limba  maternă.  Starea  mea  materială  e  bună, 
dar  mai  bucuros  m’aş  lipsi  de  toată  averea  mea,  decât  de 
această  carte!» 

Omul  acesta  a  găsit  în  sfânta  Scriptură  îndeosebi  două 
lucruri:  limba  sa  maternă  şi  glasul  Tatălui  celui  ceresc. 

Pentru  tine,  iubite  cetitorule,  ce  inseamnă  sfânta  Scriptură  ? 

* 

Predici  fără  Hristos.  Un  preot  tinăr,  dupăce  ţinuse  într’o 
zi  de  sărbătoare  o  predică,  a  rugat  pe  un  vestit  orator  bise¬ 
ricesc,  care  din  întâmplare  a  fost  în  biserică  şi  ascultase  predica, 
să  binevoiască  a-şi  spune  părerea.  «Predica  a  fost  nereuşită»  — 
fu  răspunsul.  —  «Te  rog  să-mi  spui  pentruce  a  fost  predica 
nereuşită?»  —  întrebă  preotul.  —  «Pentrucă  n'am  găsit  în  ea 
pe  Isus  Hristos»  —  răspunse  oratorul. 

«Isus  Hristos»  —  se  explică  preotul  —  «n’a  fost  amintit 
în  textul  biblic  pe  care  l-am  tâlcuit  în  predică;  noi  trebuie  să 
predicăm  despre  ceeace  se  cuprinde  în  text,  nu  poţi  predică 
totdeauna  despre  Isus  Hristos». 

«Ascultă  amice»  —  răspunse  oratorul  —  «Sfinţia  ta  ştii  de 
sigur  că  la  noi  în  Germania  fiecarevoraş  şi  fiecare  sat,  oricât  ar  fi  de 
îndosit,  are  un  drum  care  duce  la  Berlin.  Întocmai  aşâ  stă  lucrul 
şi  cu  textele  Scripturii:  dela  fiecare  text  poţi  porni  spre  centru 
Scripturii,  care  este  Isus  Hristos.  Când  ai  un  text  în  care  nu  e 
vorba  de  numele  Isus  Hristos,  să  ştii  că  cea  dintâi  întrebare  ce 
trebue  să  ţi-o  pui  e  aceasta:  Oare  de  aici  care  drum  duce  la 
Hristos?  In  ce  mă  priveşte  pe  mine,  eu  n’am  găsit  încă  nici 
un  text  in  sf.  Scriptură,  dela  care  să  nu  mă  scoată  un  drum 
spre  Hristos.  Dacă  aş  găsi  vre-un  astfel  de  text,  mi-aş  săpa 
şanţuri  şi  mi-aş  clădi  punţi  şi  poduri,  până  ce  mi-aş  deschide 
cale  spre  Mântuitorul  meu.  Căci  o  predică  fără  Hristos ,  na  e 
de  nici  un  folos». 

* 

Şi-a  schimbat  simţămintele.  Un  împărat  evlavios  avea 
la  curtea  sa  un  tinăr  cu  încl  nări  lumeşti  şi  foarte  lacom  după 
parale,  ca  să-şi  poată  satisface  toate  poftele.  împăratul  observând 
lăcomia  tinărului,  îi  zise  la  o  ocazie:  «Dacă  vei  împlini  ce-ţi 
voi  spune,  la  anul  pe  vremea  aceasta  am  să  te  fac  om  foarte 
bogat,  aşa  cum  doreşti  să  ajungi.  Eu  îţi  cer  următorul  lucru: 
în  decurs  de  un  an  să  mergi  la  patul  de  moarte  a  fiecărui  om 
din  apropierea  ta,  despre  care  vei  auzi  că  e  pe  cale  de  a  trece 
din  această  vieaţă;  acolo  să  stai  cel  puţin  câte'  o  oară,  privind 
şi  ascultând  cele  ce  se  vor  întâmplă.  La  sfârşitul  anului  poţ, 
veni  să-ţi  iei  paralele,  —  dar  vei  trebui  să-mi  dai  făgăduinţai 
că  în  vieaţa  ta  n’ai  să  ceteşti  nici  când  în  Sf.  Scriptură,  n*’ai  să 
cercetezi  nici  o  biserică  şi  n’ai  să  te  rogi  niciodată». 

Tinărul,  cuprins  de  mare  bucurie,  s’a  prins  că  va  împlini 
toate  întocmai. 

Dar  n’a  trecut  nici  jumătatea  anului  şi  şi-a  schimbat  sim¬ 
ţămintele.  Petrecerea  lângă  patul  de  moarte  a  câtorva  oameni 
a  fost  de  ajuns  ca  să-l  facă  mai  serios,  să-l  întoarcă  cu  inima 
la  Dumnezeu  şi  să-I  înveţe  a  se  rugă.  La  aurul  împăratului  a 
renunţat  uşor,  căci  acum  se  cugetă  la  alt  aur,  care  eră  curăţit 
în  flacăra  sfântă  a  credinţei.  n 

Noul  director  al  liceului  nostru 
din  Braşov.  La  postul  de  director  al 
liceului  nostru  din  Braşov,  rămas  va* 
cant  în  urma  trecerii  la  cele  vecinice 
a  regretatului  Virgit  Oniţiu,  a  fost  ales 
dl  prof.  Dr.  losif  Blaga.  Alegerea  a 
trecut  cu  unanimitate  prin  toate  foru¬ 
rile  competente,  drept  dovadă  despre 
încrederea  generală  pusă  în  persoana 
celui  ales.  Şi  într’adevăr,  noul  director 
îndreptăţeşte  o  asemenea  încredere. 
Pregătirea  serioasă  ce  o  are,  munca 
temeinică  ce  a  desvoltat-o  până  acum 
şi  caracterul  superior  ce-1  împodobeşte 
sunt  cele  mai  bune  garanţii,  că  liceul 
nostru  din  Braşov,  în  persoana  dlui 
Dr.  losif  Blaga,  va  avea  un  cârmaciu 
destoinic  şi  devotat.  Ii  dorim  să  con¬ 
ducă  şcoala,  după  cum  li  este  dorinţa 
inimei,  întru  mulţi  ani! 

* 

Biblia  —  dar  dela  fraţi  pentru 
prisonierii  nostril.  Dl  profesor  N. 
I orga ,  într’o  vorbire  ţinută  în  parla¬ 
mentul  din  Bucureşti,  a  cerut  guver¬ 
nului  să  trimită  prisonierilor  din  ţările 
beligerante  Biblia  în  româneşte.  Nu 
ştim  dacă  guvernul  român  a  acceptat 
această  propunere,  noi  însă  suntem 
foarte  mulţumitori  celuice  a  venit  cu 
ea.  Biblia  este  cartea  pe  care  cetindu-o 
prisonierii  noştri,  depărtaţi  de  ţara  şi 
de  cei  iubiţi  ai  lor,  vor  găsi  multă 
mângâiere  şi  întărire  sufletească.  Dar 
Biblia  este  şi  acea  carte,  care  stă  la 
temelia  unităţii  noastre  sufleteşti  şi 
culturale  cu  fraţii  noştri  de  pretutin- 
denea.  Nu  s’ar  putea  deci  arăta  un 
mai  frumos  semn  al  iubirii  frăţeşti, 
decât  darul  ce  l-ar  face  fraţii  noştri 
trimiţând  prisonierilor  români  această 
sfântă  carte. 


Victimele  beţiei.  In  săptămânile 
trecute  în  Maramurăş  s’a  întâmplat  un 
dureros,  caz  de  otrăvire  în  masse  — 
cu  alcool.  La  nunta  unui  ţăran  român 
din  comuna  Tiszabogdani  s'au  beut 
peste  25  litri  de  rachiu.  A  doua  zi  şi 
in  zilele  următoare  au  murit  mulţi 
dintre  nuntaşi,  precum  şi  alţi  ţărani 
din  satele  învecinate,  cari  au  consumat 
rachiu  de  acela,  care  s’a  servit  şi  la 
nuntă.  Cu  totul  s’au  constatat  63  de  ca¬ 
zuri  mortale  şi  18  cazuri  de  îmbolnăvire 
gravă,  în  urma  căreia  bieţii  oameni  şi-au 
pierdut  vederea  şi  graiul.  S’a  pornit  cer¬ 
cetare  şi  cei  vinovaţi  îşi  vor  primi  pe¬ 
deapsa.  Firele  cercetării  conduc  la  Bu¬ 
dapesta,  de  unde  a  fost  literat  alcoolul. 

Dar  ne  putem  noi  mulţumi  numai 
cu  atâta,  că  vinovaţii  vor  fi  pedep¬ 
siţi  de  organele  statului?  Nu  ni-se 
impune  oare,  şi  din  acest  caz  foarte 
dureros,  datoria  de-a  lua  lupta  cu 
toată  energia  împotriva  unui  duşman 
atât  de  primejdios,  cum  este  alcoolul? 
Cazul  din  Maramurăş  a  făcut  impre¬ 
sie  mai  adâncă  prin  moartea  rapidă 
a  mai  multor  consumenţi  de  alcool. 
Să  ne  gândim  însă,  pe  câţi  fii  ai  po¬ 
porului  nostru  îi  duce  consumul  de 
beuturi  alcoolice  Ia  moarte  trupească 
şi  morală  —  pe  încetul,  treptat  —  trep¬ 
tat,  dar  sigur!  Până  acum  lupta  în 
contra  alcoolismului  la  noi  a  rămas 
tot  numai  în  domeniul  teoriei,  n’a  tre¬ 
cut  şi  în  vieaţa  practică.  E  timpul  să 
o  coborâm  în  mijlocul  crudei  realităţi 
•a  vieţii  satelor  noastre,  până  ce  alco¬ 
olul  nu  a  făcut  să  degenereze  cu  to¬ 
tul  vieaţa  unui  popor  tinăr  ca  al  no¬ 
stru.  Sub  povara  năcazurilor  răsbo- 
iului,  sufletul  poporului  arfi  foarte  pri¬ 
mitor  pentru  o  propagandă  antialcoolică 
purtată  cu  iubire  însufleţire  şi  tact. 


